Udalak 400.000 euroko dirulaguntza bat onartu du Txonta auzoko eraikinak birgaitzeko, Eusko Jaurlaritzak emandakoaren osagarri — Eibarko Udala\nUdalak 400.000 euroko dirulaguntza bat onartu du Txonta auzoko eraikinak birgaitzeko, Eusko Jaurlaritzak emandakoaren osagarri\nDirulaguntza hau eskuratzeko eskaerak egiteko epea 2022ko azarora arte egongo da zabalik.\nEibarko Udalak dirulaguntza-programa berri bat onartu du, Txonta auzoko etxebizitza-eraikinen irisgarritasuna hobetzeko eta etxebizitzok modu eraginkorrean birgaitzeko. Dirulaguntza hori 400.000 eurokoa da guztira, eta auzo horretako 2, 3, 5, 15, 17, 25, 27, 29, 38, 40, 42, 44, 46, 48, 50 eta 52 zenbakiko bizilagun-komunitateek jaso ahal izango dute.\n2017. urtearen amaieran, Eusko Jaurlaritzako Ingurumen, Lurralde Plangintza eta Etxebizitza Sailak Txonta auzoari eman zion 2.300.000 euroko dirulaguntzaren (2.535.000ra gehitu zena pasa den uztailean) osagarri dira oraingo udal laguntza berri hauek.\nDirulaguntza horren xedea da Oinarrietan berariaz aipatzen diren jarduketa guztiak egitea; besteak beste, igogailuak eta arrapalak jartzea, eta etxebizitzetarako irisgarritasuna bermatzeko eta eraikinaren inguratzailea (fatxadak, estalkia, hegalkinak) hobetzeko balio duen beste edozein obra egitea.\nEra berean, laguntzari esker, borondatezko beste jarduera batzuk ere egin ahal izango dira, helburu hauek dituztenak: energia primarioaren kontsumoa murriztea, hala nola banakako galdarak errendimendu handiko gas naturalez ordezkatzea, eguzki-panel termikoen bidez ur bero sanitarioa ekoizteko sistemak instalatzea, edo berokuntzako eta ur bero sanitarioko sistema zentralizatuak instalatzea, biomasa-galdararekin edo energia berriztagarriko beste sistema batzuekin.\nDiru-kopuru hori erabiliko da, halaber, baliabide ekonomiko gutxi dituzten auzotarrei laguntza osagarriak emateko.\nOnartu berri den dirulaguntza eskuratzeko, beharrezkoa izango da Eusko Jaurlaritzaren dirulaguntza ere jaso duten bizilagunen Komunitateak izatea.\nGainera, Jabekideen Komunitateei birgaitze-lanak egiteko onartutako gainerako dirulaguntzen zenbatekoak behar bezala justifikatutako kontzeptu hauen ondoriozko zenbatekoen baturaren (BEZa barne) % 60 baino txikiagoa izan behar du,: proiektua idaztea eta obra-zuzendaritza; hala bada kasua, Eraikinaren Txosten Teknikoa idaztea (ETT); etxebizitzen monitorizazio-kostuak eta horien jarraipena, Eusko Jaurlaritzaren dirulaguntzaren oinarri arautzaileetan aurreikusitako baldintzak betez; dagozkien birgaikuntza-obrak egitea.\n“Irmoa eta etengabea da Eibarko Udala gure hiriko etxebizitza-parkea birgaitzearen eta irisgarritasuna hobetzearen alde egiten ari den apustua. Horren erakusgarri da gai horretarako urtero ematen dugun dirulaguntza bere horretan utzi izana, ezertxo kentzeke, duela hilabete batzuetatik hona COVID-19aren pandemiak eskatzen duen ahalegin ekonomikoa handia izan arren. Ildo horretan, osagarri legez, eta Txonta auzoaren ezaugarri bereziak oso aintzat hartuta, Hirigintza Sailak erabaki du 400.000 euro bideratzea Txonta auzoaren birgaitzea bermatzeko, birgaitzea laster errealitate izan dadin." Hala esan du Jon Iraola Hirigintzako zinegotziak.\nEskabidea hilabeteko epean aurkeztu beharko da, gehienez ere, obraren zuzendaritza fakultatiboak emandako obra-amaierako ziurtagiriaren egunetik kontatzen hasita. Eskaerak egiteko azken eguna 2022ko azaroaren 30a izango da.\nEskabideak bertaratuta edo elektronikoki aurkez daitezke. Eskabideak modu presentzialean egiteko TXONTA OPENGELA auzoko bulegora joan behar da, bulego-orduetan. Elektronikoki, udal webgunearen bidez: www.eibar.eus. Izapidea elektronikoki egiteko beharrezkoa da ziurtagiri digital bat izatea ( B@K-Q, NAN elektronikoa, Izenpe txartela, eta abar).\nLehenxeago aipatutako Eusko Jaurlaritzaren dirulaguntzaren azken ordainketa egiteko eskaera ere aurkeztu beharko da, aldez aurretik edo aldi berean.\nBestalde, lehen esandako dirulaguntzez gain, Udalak eta Jaurlaritzak, OPENGELA Programaren barruan (Eusko Jaurlaritzak bultzatutako proiektua, Europar Batasunaren laguntzarekin, hirietako bizi-kalitatea hobetzea helburu duena hiri-birsorkuntza integralaren bidez; Txonta auzoa horren esperientzia pilotua dena) auzoko bizilagunen esku finantzabide osagarria jarriko dute baldintza berezietan beren etxebizitzak birgaitzeko obretarako.\nHala, joan den asteartean, azaroaren 17an, OPENGELA programak eskaintzen duen finantziazioari buruzko informazio-saio presentziala eskaini zitzaien udaletxean Txontako auzolagunen Komunitateetako presidenteei, izan ere, COVE 19 pandemiak ezarritako aforo-murrizketek ez baitute uzten jende gehiago batzen. Nolanahi ere, gainerako herritarrek streaming bidez jarraitu ahal izan zuten saioa Udalak horretarako jarritako estekaren bidez.\nBilera hartan, auzoko bizilagunei finantzaketaren oinarrizko ezaugarriak helarazi zitzaizkien.\nGainerako xehetasunak eta eskatzaile bakoitzaren egoera pertsonala behar bezala azaldu eta aztertuko dira, hemendik denbora gutxi barru eta bakarka, auzotar bakoitzak obrak finantzatzeko ardura duen erakundearekin hitzartu ahal izango dituen bileretan. Erakunde hori Txonta kaleko 5. zenbakian dagoen TXONTA OPENGELA auzo-bulegora joango da aldian-aldian.\nTxonta auzoko argazkia.


Errotze programa - Emantzipazio-ildoa Otxarkoagan eta Bilbo zaharran - Bilbao Gazte\nErrotze programa – Emantzipazio-ildoa Otxarkoagan eta Bilbo zaharran\nOtxarkoagan Errotzea Udal Etxebizitzak bultzatzen duen programa bat da, eta egungo etxebizitzak esleitzeko sistemak hobetu eta berritu nahi ditu. Horrekin hau lortu nahi da: etxebizitza-eskaerari hobeto erantzutea, itxaron-zerrenda murriztea, Udal Etxebizitzen presentzia Bilboko auzoetan hobeto banatzea, auzoetan etxebizitzei uko egiten dien kopurua murriztea, eta bertako egoiliarrek eta, batez ere, haien seme-alabek etxebizitza izateko eskaera historikoari hobeto erantzutea, auzoarekiko pertenentzia-sentimendu estua dutelako eta bertan euren bizitza sozioekonomikoarekin bizitzen jarraitu nahi dutelako.\nHorretarako, bi jarduera-ildo ezarri ziren etxebizitza esleitzeko sisteman:\n1. Jarduera bultzatzeko etxebizitza.\nBaldintzak: Otxarkoagan norberaren edo beste baten kontura zerbitzuak eskaintzea edo auzoari irabazpidezko jarduera bat ekarriko dion ekintzailetza-jarduera berri bat jartzea. Etxebiden izena emanda egotea. Ez da Bilbon erroldatuta egon beharrik.\n2. Gazteentzako emantzipazio-etxebizitza.\nBaldintza: 35 urte baino gutxiago izatea, urtean laneko diru-sarrera haztatuak 15.000 eurotik gorakoak izatea eta Etxebiden izena emanda egotea. Bilbon 3 urtez erroldatuta egotea.\nErrenta: 175 euro.\n3 urteko kontratua, berriztagarria.\nGazteei alokairuan laguntzea, batik bat auzoko egoiliarren seme-alabei.\nLehentasuna dute Bilboko Etxebiden eskatzaile gisa izena emana duten eta lan egiten duten 35 urtetik beherako gazteak.\n2017an, esleitu dira programa honen esku gelditutako etxebizitza guztiak, programak berak aurreikusitakoarekin guztiz bat. Arrakasta horren ondoren, 2018rako gauza bera egingo da baldintza berberekin.\nArdatza: Etxebizitza Publikoa\nSaila/Erakundea: BILBOKO UDAL ETXEBIZITZAK TEA


... umeari adina heltzean ile kirruak haziko zaizkio sabelpean eta ideia nahasiak buruan, fruitu heldua arbolatik eroriko ...\nBi umez izortu zaut sabelpeaNone\n...tzen du erditzen du haizea! Bi umez izortu zaut sabelpeaNone\n...dinerekiko grinaz begietan islatuta ez baizik eta sabelpeko kanpandorreak iragarrita ohartuko ziren, eta, egia esan beh...\n...atatuko zelakoan. Bultza egin zion sabelpean indar ordurarte ezezagun batez, oraindik ere txintik esan g...\n... erasora jo zuen, oraingoan ahoz, gizonaren sabelpean makurtuta. Hotza sentitu zuen barea bere ahoko beroan. Gizo...\n... ere larritasuna jartzen zitzaion, ziztada moduko batzuk sabelpean. Askotan, eliz atzeko kantoira joaten zen Eulali izterrak e...\n...>; bestetik, gero eta sarkorragoa zen abiadurak sabelpean sentiarazten zidan kilima...aHariktetaabat-bateanzizerdiapa...\n... bizi dira, sexu-olgetan: «Ditiak laztandu, sabelpea laztandu, azken izarra desagertu arte jolasten ginen», bita...\n...roa bilatu nahian bezala. Horregatik egin du sabelpeko izarrean hurrengo egonaldi luzea, Virgoko erritua errepikat...\n...n ninduzun bitartean. Kuleroak jaitsi zenizkidan. Sabelpea miatu zenidan.\nHitz beste. Jendearen interesak. Egilea(k) LERTXUNDI ESNAL, Anjel. Berria, Euskal Editorea SM 2009 (1)\n...>Hilaren bukaerara ahalik erosoen iristea, sabela eta sabelpekoa, lana eta etorkizunari patxada pixka batez begiratzea, hurb...\nEmazte Mariaren sabelpe garbian, otean?\nEstrogenoen ugaltzea, era berean, sabelpeko min handia eta karranpak (dismenorrea) probokatzen dituzten...\n...ez. Gehiago desiratu, eta berehala sentitu zuen sabelpean barrura. Ai txiki bat jaulki zuen, arnasestuka, eta txilio ...\n...sentitu zuen izterren barrualdean, behetik gorantz, sabelpean atseden eman eta titietara ailegatu sentiberatasun gozoa. B...\n...en koloreko ileak, eta bestelakoak. Titiak laztandu, sabelpea karesatu. Azken izarra desagertu arte jolasten ginen geuk b...\n...atzen zituen, titiburuak gogortzen zizkion, haren sabelpea igurzten zuen, gorputz guztiko biloak asaldatzen zizkiola. ...\n...gaztain-gorrizta da gaineko aldean eta argiagoa sabelpean. Ez da ile ugarikoa, leku beroetan bizi den animalia denez,...\n...> hain berezi egiten duten bizkar gaineko eta sabelpeko argi berdezko ilintiak.\n...a beste inori halako aldrebeskeriarik egingo, nire sabelpeko adiskide jolastiak ez duela ostera halako trantzerik pasatu...\nYuri Sam: Otoitza. Sorginaren berpiztea. Egilea(k) VALVERDE, Jaime. Euskera, Euskaltzaindia 2013 (2)\n...u da, aktorearen energia nahiz indarra gorputzaren sabelpetik ateratzen dira. Horrek, alde batetik, bere jite sentsual et...\n...>ez ezik, pertsonaiaren ahotsa ere irteten da sabelpetik, eite berezi-berezi bat emanez: alegia baxu-baxua den tonu ...


"Galderak egiten dituen antzerkia gustatzen zait" - Nafarroako Hitza “Galderak egiten dituen antzerkia gustatzen zait” – Nafarroako Hitza\n“Galderak egiten dituen antzerkia gustatzen zait”\n2020, urriak 09 Elkarrizketak 147\nAntzerkigilea, aktorea, Lehen Hezkuntzako irakaslea eta beste da Maialen Diaz (Beltzuntze, 1988). 2019an, Nafarroako Antzerki Eskolak haurrentzako antzerki testuen sariketako irabazle izendatu zuen Diaz, Ilargiaren atzean lanarengatik. Idazkera aberatsa, emozioak transmititzeko gaitasuna eta istorioaren garapen eta egitura borobila nabarmendu zituzten epaimahaikoek. Iragan den larunbatean gorpuztu zituzten estreinakoz hark idatzitako hitzak oholtza gainean: Virginia Zerberak zuzendu du obra.\nLarunbatean izan zuen obrak lehen emanaldia. Pozik zaude emaitzarekin?\nOso. Lan izugarri polita egin du lantalde osoak. Gainera, oso harrera ona izan zuen, aretoaren edukiera mugatua egonik ere. Asko gustatu zait Virginia Zerbera zuzendariak egindako lana, eta aktoreak ere ederki aritu dira. Antzezlanean jorratzen den gaia nahiko delikatua da, haur baten bidaia emozionala kontatzen baita, eta iruditzen zait sentiberatasun handiz landu dutela.\nZer kontatzen da, zehazki?\nHasieran alaba bakarra den neskato baten historia da. Neska horrek ahizpa bat nahi du, eta desio hori bete egiten da azkenik, neska bat adoptatzen baitu familiak. Ordea, hainbeste desiratzen zuen zerbait lortzen duenean ikusten du familian duen lekua aldatu egiten dela. Gertatu zaiona polita den arren, bizitzan aldaketa horiek onartzeak eta etorrera hori aberasgarria dela ikusteak gorabehera asko izan ditzake. Gerta daiteke, antzezlanean agertzen den bezala, jeloskor jartzea, amaren arreta bereganatu nahi izatea… Horretaz guztiaz hitz egiten du obrak.\nAdopzioaz hitz egiten da antzezlanean. Zehazki gai hori jorratzeko premia sentitu zenuen?\nAdopzioa bera interesekoa zait, gai moduan, baina uste dut, adopzioaz haratago, alteritatearen onarpenaz ari garela antzezlanean. Norbait zurean hartzean, are gehiago familiaren gisako inguru intimo batean… zailtasunak izan daitezke; ez da erraza. Ulertu behar izaten dugu gauza asko positiboak izan daitezkeela, nahiz eta ez izan zuk espero bezalakoa. Gainera, maitasunaz ere hitz egiten du obrak, eta ahizpatasunaz.\nAntzezlana haurrei zuzendua izanik, berezia behar du izan kontatzeko moduak?\nBai, noski. Kasu honetan, nik haurrei eskaini nahi izan diet pertsonaiarekin batera bidaiatzeko eta katarsia bizitzeko aukera. Horrez gainera, obran nagusi den gaia lantzeko, protagonistak bizi dituen sentimendu batzuk kanpora atera ditut, izaki mitologiko batzuen agerpena baliatuta. Uste dut horrek laguntzen duela emozioak haurraren gaineko epaiketarik gabe lantzen. Nik nahiago izan dut kode fantastikoa erabili, psikologizazioa baino. Kasu honetan, behintzat, haurrek hobeki ulertuko dute horrela.\nNolakoa da eszenaratzea?\nOso berezia da, eta askotariko espazioak sortu dituzte oso elementu gutxirekin. Gainera, istorioan oso inportantea den elementu baten bueltan egin dute eszenaratzea: hari mataza bat da guztiaren oinarria. Izan ere, pertsonaietako batek, amak, gainerakoen hitzen hariari tiraka josten ditu arropak. Metafora bat da; erakutsi nahi du istorioz eginda gaudela.\nSariketako epaileek azpimarratu zuten zure lana oso ongi garatua eta borobildua dagoela.\nUste dut egiturarengatik esan zutela. Kasu honetan, arreta jarri nahi izan nion dramaturgia aldetik oso argia izateari. Estilo ariketa baten modukoa izan da,\nSentimenduak eta emozioak transmititzeko gaitasuna ere nabarmendu zuten. Hori duzu gustuko?\nArtistak bezainbeste bide daude; bakoitzak berea du. Nire kasuan, bai, iruditzen zait horrelakoa dela nire begirada eta hori dela nik eskaintzen dudana. Polita iruditzen zait espazioa publikoarekin partekatzea, bidea elkarrekin egiteko. Antzerkiak daukan ezaugarrietako bat da hunkigarritasuna, sentimenduak lantzeko gaitasuna, eta, literatura ez bezala, jende askoren artean gertatzen da, eta une jakin batean. Emozioak lantze aldera, elkarketaren balioa oso garrantzitsua iruditzen zait.\nZertan aurkitzen duzu idazteko inspirazioa?\nZirrara bereziren bat eragin didan edozer izan daiteke, jakin-mina piztu didan zerbait. Niretzat idaztea da ulertzen saiatzea, nahiz eta gero, paradoxikoki, gustatzen zaidan testuak galderak uztea airean. Ez zait gustatzen erantzunak ematen dituen antzerkia, galderak egiten dituena baizik.\nBehin inspirazioa aurkituta, nolakoa da sorkuntza prozesua?\nEz da inoiz noranzko bakarreko bidea; bidaia ez dut egiten norabide bakarreko errepidean. Inportanteak dira bat-batean azaltzen zaizkidan flash modukoak, irudiak, eta horiek gordetzen dituzten galderak. Gero, noski, aurkitu behar izaten dut hori guztia egituratzeko modua. Egia esateko, lan handia egiten dut ordenagailua ireki baino lehenago, kontuari bueltak ematen, dokumentatzen… deus idazten hasi aurretik.\nZer iritzi du jendeak haurrei zuzendutako antzerkiaz?\nUste dut batzuetan nahasi egiten dugula entretenimenduarekin, eta iruditzen zaigu helduei zuzendutakoa baizik ezin dela izan antzerki serioa. Haurrek merezi, ulertu eta eskertzen dute beraiei zuzendutako antzerkia. Harrigarria eta oso polita da ikustea nola ateratzen diren antzokietatik emanaldi baten ondotik. Nik aldarria egingo nuke genero honen alde, eta argi utzi behar da, entretenimenduaz haratago, haurrentzako antzerkia mundu bat dela, eta merezi duela arreta.\n« Bazterra hautu bat denekoa\nOztoporik gabeko auzoa »


Lendoñoko trikuharriaren historia bildu dute - Urduña - Aiaraldea.eus\nIzar Mendiguren Cosgaya 2017-11-17 12:00\nDuela ia 50 urte topatu zuten Lendoñoko dolmena. / Rafa Mendibil Sobron\nRafa Mendibilek bildu ditu dolmenari buruzko artikuluak. 1968. urtean deskubritu zuten harrizko eraikuntza.\nRafa Mendibil Sobron urduñarrak Lendoñoko trikuharriaren historia jaso du. Adierazi duenez, zelaian kokatutako monumentuaren berri eman zuten garai hartako egunkarietan. 1968. urtean jakin zuten eraikuntzaren berri. "Badirudi, garrantzitsua izan zela. Pena da 1974an ICONA makina batek suntsitu izana", adierazi du urduñarrak. Izan ere, inork ez zion beharginari "harri horien garrantzia" jakinarazi. 1982an berreraiki zuten dolmena, jatorrizkoa baino tamaina txikiagoarekin.\nMendibilen arabera, La Vanguardia egunkariak 1968ko martxoaren 10ean zabaldu zuen albistea: "Historiaurreko gizakien aztarnak aipatzen ziren dolmenaren aurkikuntzarekin batera". Dokumentazioan ageri denez, Okondoko gazte talde batek topatu zuen harria, 15 metroko diametroarekin. "Ikuspegi arkeologikoari dagokionez oso aberatsa da", azaldu du Mendibilek. Europa Press agentziaren arabera, gizakien arrastoekin egin zuten topo: kaskezur zatiekin eta hortzekin, besteak beste. Horrez gain, keramika mordoa aurkitu zuten.\nSei hilabete beranduago kaleratu zuen erreportajea La Vanguardiak. Izan ere, Felix Murga Okondoko parrokoaren gidaritzapean aritu ziren hainbat espeleologo lanean. "Historiaurreko bost kaskezur antzeman zituzten ikerketan". Ezaugarri gehiago ere plazaratu zituzten, karratu formakoa zela, kasu. "Kareharrizko harri zabal handiak aprobetxatuta eraiki zuten".\nArtikuluan esaten denez, Lendoñoko kaskezurren aurkikuntzak, duela 4.000 urte bertan bizi zirenen arraza ezaugarriak ikertzea ahalbidetuko zuen. "Suharrien aztarnak ere topatu zituztela aipatzen da, hiru silex orri, hiru lepoko eta keramikako zenbait elementu barne". Keramikaren zantzuengatik uste dute trikuharria Erdi Aroan erabilia izan zela, nahiz eta ezin izan duten piezarik berreskuratu.\nHistoria Urduña Lendoñobeiti


Getxo - Getxon bizi - Berdintasuna - Aurkezpena\nHasiera Getxon bizi Berdintasuna Aurkezpena\nAzkeneko urteotan aurrerapen eztabaidaezinak egon dira emakume eta emakumeen berdintasunari dagokionez. Gizarte harremanek eta emakume zein gizonek dituzten eginkizunek eraldaketa handia izan dute, orain dela hamarkada batzuk pentsaezina zena. Aldaketa hau mugimendu feministen eta beste emakume askoren ekarpen eta borrokari esker baino ez da gertatu, hauek ez baitute etsi oinarrizko eskubideak lortu eta diskriminazioak salatzeko ahaleginean.\nHala ere, aurrerapen horiek egonik ere, lan-merkatuari, emakumeen aurkako indarkeriari, etxeko lanaren eta zainketen banaketa ezberdinari edo partaidetza politikoari eta erabakiak hartzeari buruzko estatistikek, oraindik ere, asko dagoela egiteke aditzera ematen digute. Kultur eta gizarteko estereotipoetan oinarritutako desberdintasunak errotzeak botere publikoek esku hartu behar izatea eragin du, izan ere, benetako berdintasuna lortzeko beharrezkoa da berdintasunezko gizartea eragozten duten oztopoak kentzea.\nErantzukizun horren jakitun, gero eta gehiago dira administrazio publikoan emakume eta gizonen arteko berdintasun politikak sartzen ari diren erakundeak. Udal eremua, pertsonengandik hurbil dagoenez, oso garrantzitsua da berdintasunezko gizartea ahalbidetzen duten politikak bultzatzeko orduan. Hurbiltasun horrek emakume eta gizonen premiak hobeto ezagutzea ahalbidetzen du, eta emakumeak ere parte hartu behar duten gai publikoetan hiritarrek parte hartzeko bidea zabaldu eta sustatzeko aukera ere bada.\nTestuinguru honen barruan, Getxoko Udalak Berdintasun Zerbitzua sortu zuen, Lehendakaritza Arloaren barruan dagoena.\nTel. 94 466 01 36


Euskeraren Biltzarra egingo da Bermeon, 21 ikertzaile historikoen lanak goratzeko | El Correo\nCostaEuskeraren Biltzarra egingo da Bermeon, 21 ikertzaile historikoen lanak goratzeko\nEuskeraren Biltzarra egingo da Bermeon, 21 ikertzaile historikoen lanak goratzeko\nAurtengo biltzarra Bermeoko Kultur Etxean egingo da, 9.30ean hasita. / E. J. E.\nBatzarraren hamahirugarren edizioa biharko antolatu da kostaldeko udalerriaren Kultur Etxean, eta egun osokoa izango da\nIRATXE ASTUI BERMEO. Jueves, 30 mayo 2019, 22:25\nEuskeraren Jatorria Elkarteak euskararen ikerle historikoak omenduko dauz bihar Bermeon. Hain zuzen be, kostaldeko udalerrian antolatu izan dau taldeak Euskeraren Jatorriaren 13. Biltzarra, ikerlari horreen lana ezagutzera emoteko be. Jarduera egun osoko iraupena izango dau. Udalerriko Gizarte eta Kultur Etxean batuko dira biltzarkideek, 9.30ean, eta harrera ekitaldiagaz egitarauari hasiera emongo deutse.\nAurtengo biltzarra «21 ikerle historikoen lanak ezagutzeko aukera egongo da», azaldu dabe ekimenaren antolatzaileek. Ikerle horreek izangi dira Flavio Josefo, Justino, Etxabe, Poza, Larramendi, Hervas, Mogel, Humboldt, Astarloa, Novia Salcedo, Xaho, Arana, Rementeria, Mujika, Sansinenea, Agirre, Goitia, Oteitza, Aginagalde, Segurola, Kapanaga eta Mendizabal.\nEuskeraren Jatorria elkarteko kideen esanetan, azken hamarkadan gai honen ganeko ikerketan «inoiz baino emaitza gehiago» emoten hasi ei dira. Hori gertatzea ahalbidetzeko, bestalde, «faktore asko» dauzela azpimarratu dabe, ganera.\nArrazoien horreen artean, interneten bitartez errazago komunikatu ahal izatea, toponimia ikertzeko baliabide barriak izatea, edota ikerle gehiago aritzea aipatu dabez. Horren harira, begirada atzera eroan behar dala eta orain arte «euskeraren ikerketa beharretan ibili diranen lanak ezagutu behar dirala» azpimarratu dabe alkartekoek.\n«Larramendik, Hervasek, Humboldtek eta guztira 21 ikerlek egindako lanak ezagutzeko ordua da», goratu dabe. Ikertzaile bakotxaren garaia kontuan hartuta, euskarari «ekarpen interesgarriak» egin ebezala eta horreek guzti horreek ezagutzera emoteko beharra ikusten dabe.\nBiharko Biltzarraren programari begira, ikertzaile historikoen ganeko bernaldiak eskaintzeaz ganera, Bermeoko Lamera parkean ikerle baztertuen inguruko erakusketa egingo dabe. Beste alde batetik, Eñaut Etxamendik argitaratutako 'L'origine de la langue basque' tituludun liburuaren aurkezpena egongo da, idazlearen eskutik. Biltzarrean parte har-tzeko, izena emon behar da, aurretik, eta horretarako euskerarenjatorria@gmail.com helbide elektronikora idatzi behar da.\nAstra de Gernika acogerá en verano un campus juvenil para construir y programar robots El primer bonito del verano alcanza un precio récord de 330 euros el kilo


Kale Neurketaren V. neurketa, 2006. Emaitz... - Bat Aldizkaria\nHasiera / Aldizkariak / Kale Neurketaren V. neurketa, 2006. Emaitz…\n64. zenbakia · 2007 (3)\nKale Neurketaren V. neurketa, 2006. Emaitz…\nHITZAURRE GISA 64 ZKIA\nPatxi Juaristi Laburpena:\n2001etik gauzak ez dira asko aldatu Bizkaian, euskararen kale erabilerari dagokionez. Urte hartan gutxi gora-behera hamar bizkaitarretik batek (%11) euskaraz hitz egiten zuen kalean, eta bost urte beranduago, 2006an, antzerako egoerarekin aurkitzen gara. Alegia, gaur egun ere hamar bizkaitarretik batek (%10,4) euskaraz berba egiten du kalean. Orain dela bost urte bezala, Euskal Herriko herrialdeen artean, Bizkaia tarteko egoeran dago euskararen kale erabilerari dagokionez; izan ere, bizkaitarrak gipuzkoarrak (%32,7) baino erdaldunagoak dira, baina arabarrak (%4,7), nafarrak (%6,6) eta iparraldekoak (%4,6) baino euskaldunagoak.\nEuskara Nafarroako karriketan 2006ko jake neurketaren emaitzen azterketa\nJean-Baptiste Coyos Laburpena:\nLaugarren aldikoz, Soziolinguistika Klusterrari esker, Ipar Euskal Herriko kaleetan euskararen erabilerari buruzko neurketa bat badugu, herrialde horrentzat lau urtean behinko neurketa hori 1993an hasi zelarik. Azken datuak 2006ko urrian bilduak izan dira. Datu horiek zinez baliagarri eta beharrezkoak dira jakinez egiazko ahozko erabilerari buruzkoak bakarrak direla, Euskal Herri osoa kontuan hartzen dutenak. Emaitzak behaketa zuzenaren bidez bilduak dira eta ez, beraz, aitorturiko erantzuni esker moldatua den ohizko inkesta soziolinguistiko baten bidez, ustezko gaitasuna edo erabilera bilduz. Hortan da segur lan horren berezitasun handiena. Egiazko erabilera, hizkuntzaren erabileraren alor txiki bat gutxienez neurtua da.\nXabier Isasi Laburpena:\nDemagun hamar hiztunetatik batek euskaraz egiten duela. Euskararen presentzia, bada, %10koa dela esan dezakegu. Ondo. Baina hori zer da asko ala gutxi? Hamar hiztun horien artean zenbat dira euskaraz dakitenak? Bazter dezagun euskaraz dihardun bakar horrek bakarrizketan dabilenik. Hori horrela, hamarreko horretan, gutxienik, bi euskaldun dago. Bi gutxienik eta hamar gehienez. Bi besterik ez balego euskaldunen proportzioak %20 doi-doi jotzen du. Euskaldunak %20 izatea eta kaleko erabilera %10raino iristea ez da bat ere datu txarra. Erabilera maila oso handia da, bistan da. Oro har, euskaraz egitea posible denean %50a erabiltzen da-eta.\nSarrera 2006ko Euskararen Erabileraren V. Kale Neurketak aurreko inkestetan agertutako joera nagusiak baieztatzen ditu, ipar Euskal Herriari dagokionez behintzat, bai erabileraren mailan, bai erabileraren bilakaeraren mailan. Aitzitik, berezitasun batzuk agertzen dira, udalerrietako biztanleriaren eta adin-taldeen arabera, funtsean eraldaketa sozioekonomiko, jario migratorio eta hizkuntza politiken ondorioz.


Badok | Musika Bulegoa sariak banatu dituzte Gasteizen\nMartxoan atera behar zuten argazkia, baina konfinamendua hasi, pandemia gaur arte luzatu, eta atzo banatu zituen azkenean Euskal Herriko Musika Bulegoa Elkarteak (EHMBE) bere sariak. 11 denera, aski izen eta aski estilo argazki plural baterako: Dupla, Pascal Gaigne, Zea Mays, Eresbil, Baloreak, Euskal Barrokensemble, Maite Larburu, Zukan Hirukotea, Niña Coyote eta Chico Tornado, Bilboko Kafe Antzokia eta Xabi Aburruzaga. Gasteizko Jimmy Jazz aretoan egin zuten sari banaketaren emanaldia, eta bertan izan zen Bingen Zupiria Eusko Jaurlaritzako Kultura eta Hizkuntza Politikako sailburua ere.\nGasteizko Jimmy Jazz aretoan egin zuten sarien banaketa ekitaldia. (Jaizki Fontaneda)\nBanatutako sarietatik sei azken uztako diskoetara joan dira. Dupla taldeak Folklore lanagatik jaso zuen —epaimahaiaren hitzetan, «euskarazko musika modernoari beste buelta bat emateagatik»—, Maite Larburuk Hezurren azpian-engatik —«diskoa musika arloko urregintza lana delako»—, Zukan Hirukoteak Soinuzko begiradak. Toma 1-engatik —«gazteek interpretatzeko orduan erakusten duten maila bikainagatik»—, Xabi Aburruzagak Bost-engatik —«lan guztiak soinu perfektua du»—, eta Zea Maysek Atera-gatik —«taldeak 20 urte daramatza agertokietan, eta ez du hasierako indarrik galdu»—. Seigarren disko saritua Niña Coyote eta Chico Tornadoren AitzStar-ek eraman zuen, Etxepare Euskal Institutuaren eskutik azken hori.\nDiskorik ez, baina proiektu jakin batekin eskuratu du saria Euskal Barrokensemble antzinako musikako taldeak ere: Juan Sebastian Elkano, the first voyage round the world ikuskizunerako egindako lanarengatik. Eta antzeratsu Pascal Gaigne konpositore ezagun eta saritua ere: Dantza (Telmo Esnal, 2019) filmerako egindako soinu bandarengatik eman diote aitortza berri hau. «Lan monumentala da», adierazi du epaimahaiak, «musika tradizionala estetika bisual garaikidearekin uztartzen jakin du, lengoaia eguneratuarekin jantziz».\nAurtengo argazkiko gazteenak izan dira Baloreak proiektuko kideak. 8-14 urte dituzte, eta musikaren bidez balioen inguruko lanketa egiteagatik jaso dute aitortza.\nBi aitortza berezi\nEHMBE Sari Berezia eta Ohorezko aipamena ere banatu zituzten atzo. Bilboko Kafe Antzokiarentzat izan zen lehena; 25. urtemuga du aurten, eta euskal kulturaren «erreferente» eta musikarientzako bilgune izatea aitortu diote.Ohorezko saria, berriz, Eresbilentzat izan da, 1974an sortutako Musikaren Euskal Artxiboarentzat. Musikaren ondarea ikertzen, gordetzen eta hedatzen egiten duten lana goraipatu dute.\nETIKETAK:BaloreakDuplaEresbilEuskal BarrokensembleJimmy JazzKafe AntzokiaMaite LarburuMusika BulegoaMusika Bulegoa SariakNiña Coyote eta Chico TornadoPascal GaigneSariakXabi AburruzagaZea MaysZukan Hirukotea


Gaiaren azken aldaketa: 2011-12-16\nArazoak badituzu hodeian oinarritutako zure erakundeko posta-fluxuarekin edo arazoak badituzu hodeian oinarritutako postontzi bat irekitzean Outlook erabiliz, Microsoft Exchange Remote Connectivity Analyzer (ExRCA) erabil dezakezu zure domeinua probatzeko. Edo, bestela, Nslookup komando-lerroko utilitatea erabil dezakezu zure domeinuaren DNS erregistroak ikusteko.\nProbatu zure domeinua Microsoft Exchange Server Remote Connectivity Analyzer-ekin\nProbatu sarrerako posta-fluxua\nProbatu Outlook-ek postontzi baterako duen konektagarritasuna\nIkusi DNS erregistroak Nslookup-ekin\nIkusi MX erregistroak\nIkusi Detekzio automatikoaren CNAME erregistroa\nIkusi TXT erregistroak\nIkusi SRV erregistroak\nKonpondu Nslookup emaitzetako arazoak\nErabili https://www.testexchangeconnectivity.com webguneko probak zure domeinuaren arazo hauek konpontzeko:\nOharra ExRCAk hainbat proba eskaintzen dizkizu zure domeinuan egiteko. Dena den, proba batzuk Microsoft Exchange erakunde lokaletarako bakarrik dira.\nSarrerako posta-fluxua probatzeko ExRCA erabiliz, Internet Email Tests (Interneteko posta elektronikoaren probak) atalean, hautatu Inbound SMTP Email (Sarrerako SMTP posta elektronikoa). Proba honek domeinurako erabilgarri dauden MX erregistro guztiak eskuratzen ditu, eta ondoko probak egiten ditu MX erregistro bakoitzean:\nSaiatzen da ebazten MX erregistroan zehaztutako ostalari-izena IP helbide batera.\nTCP 25 atakako konektagarritasuna probatzen du, MX erregistroan zehaztutako ostalari-izenarekin. SMTPk TCP 25 ataka erabiltzen du.\nHonek probarako posta-mezua bidaltzen du zuk zehaztutako domeinuko kontu batera.\nMX erregistroan zehaztutako ostalari-izena probatzen du erretransmisio irekirako. Erretransmisio irekiak mezuak berriz bidaltzeko edo "erretransmititzeko" aukera ematen du, beste zerbitzari bat erabiliz, mezuen benetako iturburua maskaratzeko. Kontuan hartu azken proba horrek ez duela eraginik hodeian oinarritutako Exchange-n, ezin delako konfiguratu erretransmisio ireki gisa, ez nahita ez nahi gabe ere.\nErabili Inbound SMTP Email (Sarrerako SMTP posta elektronikoa) proba posta-fluxua probatzeko eta zure domeinuaren posta-bideraketaren MX erregistroa egiaztatzeko\nInternet Email Tests (Interneteko posta elektronikoaren probak) atalean, hautatu Inbound SMTP Email (Sarrerako SMTP posta elektronikoa), eta egin klik Next (Hurrengoa) botoian.\nInbound SMTP Email (Sarrerako SMTP posta) atalean, sartu zure domeinuko kontu baten helbide elektronikoa, admin@contoso.edu, esate baterako.\nOharra Proba saiatuko da zuk zehatutako posta-kontu elektronikora mezu bat bidaltzen. Ez baduzu kontu aktiborik hodeian oinarritutako zure domeinuan, probaren zati honek huts egingo du.\nVerification (Egiaztapena) atalean, idatzi CAPTCHA irudiko letrak, eta egin klik Perform Test (Egin proba) botoian.\nProba amaitutakoan, ondokoa egin dezakezu:\nEgin klik Kopiatu botoian, txosteneko informazioa gordetzeko. Informazioa testu-fitxategi batean itsats dezakezu.\nEgin klik Zabaldu dena botoian, probaren emaitzak ikusteko.\nMX erregistro bat ere sortu baduzu domeinuaren jabetza frogatzeko, Sarrerako SMTP posta proba osoak huts egingo du. Probaren emaitzak ulertzeko, begiratu Probaren urratsak atala. MX erregistro bakoitzeko, bi Probatu Mail Exchanger proba ikusiko dituzu:\nProbatu Mail Exchanger <tokena>.mail.outlook.com. Honek posta-bideraketarako erabilitako MX erregistroa probatzen du. Urrats honek eta azpiurrats guztiek ondo atera beharko lukete.\nProbatu Mail Exchanger <tokena>.msv1.invalid. Honek domeinuaren jabetza frogatzeko erabilitako MX erregistroa probatzen du. Proba honek beti huts egingo du, MX erregistro hau ez dagoelako diseinatuta posta banatzeko.\nOutlook-ek postontzi batekiko duen konektagarritasuna probatzeko ExRCA erabiliz, Microsoft Office Outlook-en konektagarritasun-probak atalean hautatu Outlook-en detekzio automatikoa. Proba honek hiru metodo erabiltzen ditu zure domeinuaren detekzio automatikoaren zerbitzuarekin konektatzeko. "HTTP birbideraketa-metodoak" bakarrik aurreikusten da ondo lan egitea. Proba honek ondokoak egiten ditu:\nSaiatzen da "autodiscover.<domeinu-izena>" ostalaria IP helbide batera ebaztea.\nKonektagarritasuna probatzen du TCP 80 atakan "autodiscover.<domain name>" ostalariarekin. HTTPk TCP 80 ataka erabiltzen du.\n"autodiscover.<domain name>" probatzen du HTTP birbideraketa-erantzun baterako.\nAurreko emaitzako HTTP birbideraketaren URLaren baliozkotasuna probatzen du.\nErabili Outlook-en detekzio automatikoaren proba Outlook-ek postontzi batekiko duen konektagarritasuna probatzeko eta zure domeinurako Detekzio automatikoaren CNAME erregistroa egiaztatzeko.\nMicrosoft Office Outlook-en konektagarritasun-probak atalean hautatu Outlook-en detekzio automatikoa , eta ondoren sakatu Hurrengoa.\nOutlook-en detekzio automatikoa atalean, sartu honako informazio hau:\nHelbide elektronikoa Sartu hodeian oinarritutako zure domeinuko kontu baten helbide elektronikoa, testuser@contoso.edu, esate baterako.\nDomeinu\_erabiltzaile-izena (edo UPN) Sartu aurreko eremuan sartu duzun helbide elektroniko bera, admin@contoso.edu, adibidez.\nPasahitza Sartu eta berretsi aurreko urratsetan zehaztu duzun kontuaren pasahitza.\nIgnore Trust for SSL (Ez ikusi egin SSLrekiko konfiantzari) Utzi koadroa hautatu gabe.\nHautatu kontrol-laukia segurtasun-abisua berresteko.\nOharra Segurtasun-abisuan eta Oharra atalean azaldu bezala, gomendatzen dizugu aldi baterako testu-kontu bat erabiltzea proba hau egiteko, ahal izanez gero, eta kontua ezabatzea behin proba amaituta.\nEgin klik Zabaldu/Tolestu botoian, probaren emaitzak ikusteko.\nEskaini arreta berezia "Attempting to contact the Autodiscover service using the HTTP redirect method" (Detekzio automatikoaren zerbitzuarekin kontaktatzen saiatzea HTTP bideraketa-metodoa erabiliz) ataleko proba-emaitzei. Proba guztiak ondo gainditu beharko lirateke hodeian oinarritutako zure domeinuko Detekzio automatikoaren CNAME erregistroa ondo konfiguratuta balego.\nKontuan hartu "Attempting each method of contacting the AutoDiscover Service" (Detekzio automatikoaren zerbitzuarekin kontaktatzeko metodo bakoitzarekin saiatzea) ataleko ondoko probek huts egin dezaketela, Detekzio automatikoaren CNAME erregistroa ondo konfiguratuta egon arren:\nMicrosoft Windows-en edozein bertsiorekin datorren Nslookup tresna erabil dezakezu, zure DNS erregistroak ikusteko.\nOharra Zure erakunde barruko sarean betearazten diren suebakiek edo Interneteko proxy-murrizketek Nslookup tresna ondo funtzionatzea eragotz dezakete.\nEra berean, ondoko urratsetan, idatzi beti zure domeinu-izena amaierako puntu batekin. Amaierako puntuak ( . ) erabat kualifikatutako domeinu-izena (FQDN) adierazten du. Amaierako puntuak erabiltzeak zure sarerako konfiguratu diren DNS atzizki lehenetsiak nahi gabe domeinu-izenari gehitzea eragozten du.\nIreki komando-gonbit bat, eta exekutatu komando hau:\nEsate baterako, zure domeinu-izena contoso.edu bada, exekutatu ondoko komandoa:\nKontuan hartu amaierako puntua doala domeinu-izenaren ondoren. Bi MX erregistro badituzu, bat domeinuaren jabetza frogatzeko, eta bestea posta-bideraketarako, komandoaren emaitza honelako zerbait izango da:\nKontuan hartu amaierako puntua doala domeinu-izenaren ondoren. Komandoaren emaitza honelako zerbait izango da:\nKontuan hartu amaierako puntua doala domeinu-izenaren ondoren. Bi TXT erregistro badituzu, bat helburuko posta-sistemek zure domeinutik bidalitako mezuak fidagarritzat jotzen dituela ziurtatzeko, eta bestea domeinuaren jabetza frogatzeko, komandoaren emaitza honelako zerbait izango da:\nOharra Adibide honetan deskribatutako SRV adibidea Live@edu-n bakarrik erabiltzen da.\nZure DNS erregistroetako bat oker dagoela ematen badu, edo DNS erregistroekin asoziatutako zerbitzuak ez badabiltza, hiru arrazoi egon daitezke:\nOso erraza da akats ortografikoak egitea erregistroak sortzean. Ziurtatu balio zuzenak erabili dituzula DNS erregistroak sortzean.\nDNS ostalaritza-zerbitzu batzuek onartzen dute web-kudeaketarako interfaze berarekin hainbat domeinu kudeatzea, eta, hortaz, eskatzen dute @ idaztea hainbat DNS erregistro motaren domeinu-izen gurasoa zehazteko. Uneko domeinu-izena idaztea, @ ikurraren ordez, espero gabeko emaitzak sor ditzake DNS erregistroan.\nDNS ostalaritza-zerbitzu batzuek agian ez dute onartuko 0 MX lehentasun-balioa. 0ren ordez, saiatu erabiltzen 10 balio estandarra posta-bideraketaren MX erregistroan.


2001ean Suediako liburuzain izendatutako langilea Ermura etorri zaigu\nKerstin Ericsson Suediarra Ermura etorri zaigu aste honetan bisita profesionala egitera. Ericsson Suediako liburuzain izendatu zuen 2001ean.\nKerstin Ericsson Norrtälje hiriko herri liburutegiko zuzendaria da. Norrtälje 16.000 biztanle dituen herria da, Estocolmo hiriburutik 80 kilometrora dagoena. Bertan adin guztietan irakur zaletasuna sustatzeko ekintza jarduera oso garrantzitsu eta zabala gauzatzen dute. Horri esker, 2005ean bibliobus izeneko saria jasotzea ahalbidetu die.\nIazko ekainean gure udal liburuzainak, Sara Gago lankideak, Suediako liburutegien sistema ezagutzeko parada izan zuen. Gago bertara joan ahal izan zuen Estatuko Kultura Ministerioak Liburutegien Koordinaziorako zuzendaritza-orde orokorrak profesionalentzat atzerrian egonaldiak egiteko eskaintzen dituen laguntzei esker. Egonaldi horren xede nagusia Suediako liburutegien sisteman emandako aurrerapausoa ezagutzea eta bertako profesionalekin hartu-emanak izatea, bakoitrzak bere esperientziaren berri eman ahal izateko.\nNorrtälje herriko liburutegia lan-programa horren barne zegoen eta orain bertako zuzendaria bisita bueltatzera etorri zaigu, bertan eman duen egunean gure udal liburutegia eta bere antolamendua eta Lobiano Kultur Gunea ezagutu izan dituelarik. Ericsson andreari harrera egin diote liburutegiko lankideek eta Kultura Alorreko Zinegotziak, Victor Ferrerok.\nKerstin Ericsson beka bati esker etorri da, Irakurketaren Legeari. Liburuari eta Ministerioaren Liburutegiei eta Euskadiko Liburutegien Legari buruz ikerketa egiteko. Lege bi horiek 2007. urtean onartu ziren. Lan horren gauzak lantze aldera, Ermuko instalaziora etorri zaigu kontsultak egin eta hainbat aspektu argitze aldera.


4 maiatza, 2022 - Red de Parques de Euskadi\nBioekonomiaren eredu berriak Euskadin\nGaiker Biobased Zirkularra proiektuaren buru da. Proiektu horren jarduera biorrefingintza-prozesuak eta produktu berriak garatzean zentratuko da Bioindustria iraunkorraren eta lehiakorraren garapena bultzatzeko Europako politika berriek bioekonomiako eredu batera garamatzate. Biofindegiak produktu anitzetarako sortzea sustatzen dute, bioprozesuak konbinatuz, hainbat jatorritako hondar-biomasak, hala nola nekazaritzakoak, basogintzakoak edo nekazaritzakoak, balio erantsiko produktu berri bihurtzeko. Biofindegi integraleko prozesuak bioteknologiako...\nArkaitz Carracedo doktorearen laborategiak (CIC bioGUNE) gaixotasun arraroak ikertzeko dohaintza jaso du\nVirginia Berasategi triatletak 7.414 euro eman ditu, “Bakanak baina ez ikusezinak” ekimenaren bidez lortutako dohaintzatik. Ekimen horren bidez, kirola maite dutenek 7.500 kilometroko elkartasunaren bidez ekarpenak egiten dituzte Arkaitz Carracedo doktoreak CIC bioGUNEn duen laborategiak dohaintza bat jaso du “gaixotasun arraroen” ikerketan aurrera egiten jarraitzeko. Ekitaldi sinboliko batean, Virginia Berasategi kirolariak eman zion dohaintza Carracedo...


Mariaka - Zaraobe Institutua\nHasiera / Proiektuak / Mariaka\nMARIAKA IES Zaraobe BHI ikastetxean sortu den proiektu diziplina anitzekoa da, non eskolako ikasle, irakasle eta eskolaz kanpoko hainbat partaidek parte hartu duten. Proiektu honen oinarria MARIAKA INDARTSUAREN kondaira da eta istorio honen bidez, Amurriok eta Aiaraldeak eskaintzen duen ondare kultural eta naturala ezagutarazi eta balioetsi nahi da. Gainera, inguruko ikastetxeekin elkarlana eta lankidetza sustatu nahi duen proiektua da.\nMariaka proiektuaren pizgarria Aiaraldeko Faktoriak kaleratutako k@ntu k@ntari disko izan da. Disko honek Aiaraldeko herrien historia eta legendak abesti bidez kontatzen ditu eta proiektu honek 2 kantu aukeratu ditu: Saraube mahaiaren historia azaltzen duen "Txintxarrien barruan" eta "Mariaka indartsua".


Jateko ohiturak - Ahotsak.eus\nJateko ohiturak Gaurko gazteek dendako okela, esne, gazta eta abarren zapore eta ehundurara ohituta, era naturalean ekoiztutako baserriko gauzak ez dituzte gustuko. Baina ez dira jateko ohiturak bakarrik aldatu.\nGaurko gazteek dendako okela, esne, gazta eta abarren zapore eta ehundurara ohituta, era naturalean ekoiztutako baserriko gauzak ez dituzte gustuko. Baina ez dira jateko ohiturak bakarrik aldatu.\n- Askok esaten daue, eske oingo gaztiek gosia pasaten dauen, keba! Ez daue jaten oillaskorik, ez daue jaten okelarik, ez daue jaten arraiñik. Jaten daue pastie, huruna, beteten daue zabelori eta hala, trote. Tripia bete eta trote, baiña gaur holaxe dau, ikusten dogu, eta ezin geike kritikau. Geu gaztiak bagintza beste hainbeste ingo geunke. Baiña ez, gauza asko aldatu egin dira, aldatu dira bildurgarri, bai jaten bai danien, danien aldatu da. Eta askok esaten daue, ni akordatan naz hemen Maritxu Kajoi egun baten, egoten ziren ehun ta hogeta hamabost ehun eta hamabost lagun egoten ziren afaitten. Eta klaro urte baten esan gauan hareik kartan ezin geike emun, ipiñiko dogu menu bat. Orduan menua izan zan urdaiazpiko apur bat piketako, zopa de peskaua eta gero oillaskua, etxekua. Etxian guk hegazti asko daukogu oin be bai eta orduan be hegazti asko geuken, etxeko oillaskua. Eta jentiari esan “¿qué tal estaba el pollo?” “¿Pollo? ¡Si parecía una gallina vieja!" Gogorra, zuk lehen esan dozuna, gogorra, gusto diferentie.\n- Gusto gehixau.\n- Gusto gehixau, hori da askok eta askok, gaur hemengo arrautzia kentzen dotzue eskuetatik ezaguketan dabenak, baiña gazte bateri “que huevo mas amarillo”, larue, oso horixe, hori da baserriko arrautzie.\n- Eta emuten xatsu behixen esnia, eta oingo mutikuak…\n- Gustue dauko.\n- Ez xate gustaitten.\n- Ez jako gustetan.\n- Gustaitten xate pote kuadraukua.\n- Klaro, eta gero ume danak telarik ez daixela euki.\n- Esnia tela barik, ezta?\n- Esnia tela barik. Esnegaiña kenduta. Eta gaztaia be, gaztaiakin be bardin pasau da, gaztaia, bueno ondiok badau jentie lehenauko gaztaia gustaten jakona, baiña ehunetik hamar? Jentiari oin gustetan jako gaztai bigune, pattala. Eta hemen lehenau jaten zan ba “queso de borrachos”. Ardau pittin bat edateko gaztaia, ardau apurtxo bat edateko gaztaia, hori da gaztaia.\n- Dana zatitzen dan hori, ez?\n- Hori, horreik dire gaztaiak horreik dire. Bueno, horreik dire, hola gaz ikasitta. Gaur bestaldera dau, gaur biher da gaztaia suabie, bueno ba igual estomangurako hobia izango da, baiña bestiek be estomangutik ez ziren hiltten lehenauko zaharrak. Gaztiek ez ziren hiltten estomangutik, gaztaia jan pikantia-eta e? Orduan gauzak aldatu in dira, aldatu dire ba danak.\nKalean jaioa, baina baserriko bizimoduan ibilia\n23 urtean Laborden lanean\nLarrekoetxea baserrian jaioa\nPepa merkataritza-peritua da


8. konposizioa | Guggenheim Bilbao Museoa\n"Kolorea da tekla. Begia, mailua. Arima, soka asko dituen pianoa da. Artista da eskua, zeinak tekla hau edo bestea sakatuz, gizakiaren arima egoki dardararazten duen." 1\nVasili Kandinski (1866–1944). 8. konposizioa (Komposition 8), 1923ko uztaila. Olio-pintura mihise gainean, 140 x 201 cm. Solomon R. Guggenheim Museum, New York, Solomon R. Guggenheim fundazioaren bilduma, 37. 262 dohaintza.\nKandinski Moskun jaio zen 1866an eta haurtzaroko lehen urteak Odesan igaro zituen. Gurasoek txikitatik irakatsi zioten musikarekiko zaletasuna, eta horrek eragina izan zuen bere lanetan, baita bere margolanak inprobisazio, inpresio eta konposizio izenekin izendatzeko moduan ere.\n1895ean, erakusketa inpresionista bat bisitatu zuen Kandinskik, eta Moneten Belar-meta Givernyn margolana ikusteko aukera izan zuen. Geroago, honako hau esan zuen: “Katalogoaren bidez jakin nuen belar-meta bat zela. Desilusioa hartu nuen ez ohartzeagatik. Baina, halaber, artistak modu zehaztugabean margotzeko eskubiderik ez zuela pentsatu nuen. Lausoki, jakitun nintzen objektua ez zela margolanean ageri”. Geroago, Kandinskik, abokatu ikasketak egin ondoren, Moskutik alde egin eta Munichera jo zuen arte ikasketak hasteko asmoz. Kandinskik XX. mendean eragin handiena izan zuten mugimendu artistiko polemikoetako batzuetan parte hartu zuen, horien artean, Der Blaue Reiter taldean (Zaldizko urdina); Franz Marc artistarekin batera sortu zuen taldea 1911n. “Kafetegi batean eserita geundela bururatu zitzaigun izena… Biek atsegin genituen gauza urdinak: Marcek zaldi urdinak zituen gustuko; nik, zaldizko urdinak. Izena, beraz, berez sortu zen” (Will Grohmann, Wassily Kandinsky: Life and Work. Harry N. Abrams, New York, 1958, 78. orrialdea).\nKandinskik ustekabean arte ez-figuratiboa deskubritu zuen 1910eko egun hura gogoratzen du bere memorietan. Etxera itzultzean, eguzkia jada sartua zela, harritu egin zen estudioan sartu eta “barrutik argia barreiatzen zuen margolan eder eta deskribaezina” ikustean. “Formak eta koloreak” besterik ez zituen bereizi, “baina inolako esanahirik gabe”. Berehala ohartu zen, ordea, zeharka jarritako bere margolanetako bat zela. Handik denbora gutxira, arte modernoaren baitako lehen artelan erabat abstraktutzat jo ziren margolanak egiten hasi zen: ez ziren mundu fisikoko objektuetan oinarritzen eta musika zuten inspirazio eta izenburu.\n1912an, Espiritualtasuna artean argitaratu zuen. Abstrakzioari buruzko lehen itun teoriko honek, koloreak artistaren kontu psikologiko zein espiritual intimoenak jakinarazteko zuen ahalmena aztertu zuen. Artistaren ospea AEBetan finkatu zen behin betirako, bertan erakusketa ugari egin zituelako, bai eta Solomon Guggenheimekin izandako harremanari esker ere, bere jarraitzaile sutsuetako batean bilakatu baitzen.\n1929ko udaberrian, Solomon eta Irene Guggenheimek bidaia egin zuten Europara Hilla Rebay artistarekin batera. Geroago, Guggenheim Museumaren lehen zuzendaria izan zen Rebay. Kandinskik Dessaun (Alemania) zuen estudioan artista ezagutu ondoren, 8. konposizioa artelana erosi zuen Guggenheimek, bere bilduma osatuko zuten Kandinskiren 150 baino artelan gehiagoren arteko lehena.\n8. konposizioa obra gerraosteko produkzioaren une gorena zela uste zuen Kandinskik. Obra honetako zirkulu, triangelu eta lerroz osatutako elementuek beren artean elkarri eragiten dioten forma geometrikoen azalera eratzen dute. Margolan honetan zirkuluek duten garrantziak iragartzen du, nolabait, artistaren ondorengo artelan askotan izango zuten nagusitasuna.\nKandinskik garatutako estilo abstraktuak abangoardia errusiarraren esperimentu artistiko utopikoak islatzen ditu. Hainbat artisten artean, besteak beste, Kazimir Malévichek bultzatu bezala, forma geometrikoak azpimarratuz hizkuntza estetiko unibertsala bilatzea zuen xede artistak. Kandinskik Suprematismoaren eta Konstruktibismoaren alderdi geometrikoetako zenbait bere egin bazituen ere, forma abstraktuen eduki adierazkorrean sinesteak desberdindu zuen errusiar herrikideengandik. Kandinskiren obrak abangoardia errusiarren artea eta abstrakzio lirikoa uztartzen zituen, konposizio-elementu biziak erantsiz, besteak beste, mendiak, eguzkia eta atmosfera, betiere paisaiari erreferentzia eginez. Gatazka horren ondorioz itzuli zen Alemaniara. 1922an, Bauhauseko irakasleen klaustroko kide bilakatu zen Kandinski, bertan giro ulerkorragoa topatuz. Irakasle aritu zen bertan 1933ra arte, Gobernu naziak, “arte gizagalduaren” garbiketa izenekoaren baitan, Bauhaus itxi eta Kandinskiren artelanetatik 57 konfiskatu arte.\n[Nancy Spectorren saiakera baten egokitzapena (Nancy Spector, Guggenheim Museum Collection A to Z. Guggenheim Museum Publications, New York, 2001, 387. orrialdea).]\n1. Vasili Kandinski, B. Espiritualtasuna artean, 1911, 54. orrialdea (“Pintura”: “Kolorearen efektuak”).\nMargolanaren izenburuak, 8. konposizioa, musikarekiko lotura iradokitzen du. Eskatu ikasleei imajinatu dezatela irudi horretatik sortutako soinuak entzuteko gai direla. Zer entzun ahal izango lukete? Zein motako musika iradokitzen die 8. konposizioa lanak? Eskatu obra musikal horrek izango lituzkeen ezaugarrietako batzuk deskribatzeko. Zergatik?\nIkasleek artelana aztertu bitartean, jar ezazu grabatutako zenbait musika moten aukeraketa bat. Esan iezaiezu margolanarekin hobekien bat datorren obra musikala aukeratzeko.\nObraren alderdiek erreferentzia egiten al diote, nolabait, ikus daitekeen munduko gauzei? Artistak erabat asmatutako atalak al ditu? Edo gerta liteke bi unibertso horien arteko konbinazioa izatea? Eskatu ikasleei beren inpresioak azaltzeko.\nEskatu Kandinskik artelan honetan kolorea erabiltzeko modua deskribatzeko. Aldartea, sentimendu bat, sentipen bat edo leku zehatz baten ideia transmititzen ote du? Paleta hori (edo koloreen konbinazioa) norberaren oroitzapen edo esperientziaren batekin erlazionatzen dute?\nKandinskik forma, lerro eta kolore anitz erabiltzen ditu margolana sortzeko. Eskatu ikasleei zerrenda ditzatela artistak margolan hau sortzeko haien ustez jarraitutako urratsak eta erabilitako baliabideak.\nKandinskik margolanari 8. konposizioa izena jarri bazion ere, ikasleek zerrenda bat osa dezatela margolan honentzat egokiak izan daitezkeen bestelako izenburuekin.\n8. konposizioa Solomon R. Guggenheimek arte ez-objektiboaren bilduma berria osatzeko erositako Kandinskiren lehen margolana da. Eskatu ikasleei Solomon R. Guggenheim direla eta 1929an Kandinskiren estudioa bisitatzen dutela imajinatzeko. Garai hartan, iraultzailetzat jotzen zen pinturaren ikuspuntu hori. Antzeztu ezazue Solomon Guggenheimek eta Vasili Kandinskik topaketa historiko hartan ustez izan zuten elkarrizketa.\nDiapositiba proiektatu ezazu eskolako entzungelako agertokian, horrela, dekoratu bat sortzeko moduko tamaina izan dezan irudiak. Gonbidatu ikasleak margolanaren barruan “murgiltzera”, bai eta deskribatutako gertaerak adieraziko dituen saio bakarreko antzezlana egitera ere. Aukera dezatela antzezpenaren hasierarako egokia den obertura musikal bat.\nJende askok du kolore gogokoen bat, baina gutxik dute kolore paleta gogokoen bat. Eskatu ikasleei haien ustez harmoniaz bat egiten duten bospasei koloretako paleta bat sortzeko. Kolore horiek pinturen arabera nahastu ditzakete, edo, bestela, auzoko drogerian erositako “koloretako malutak” erabil ditzakete. Zerekin erlazionatzen dute aukeratutako kolore paleta? Giro edo emozio zehatz bat datorkie burura? Jarraian, berriz ere egingo dute ariketa, oraingoan, bereziki atsegin ez duten paleta erabiliz. Azaldu dezatela zein paleta izan den errazena sortzen eta zergatik.\nKandinskiren aburuz, arteak gauzen barruko izaera adierazi behar du, ez gainazaleko itxura. Bere lanetan, formak, lerroak eta koloreak erabili zituen esentzia hori agerian uzteko. Banatu marrazkiak egiteko lau paper-orri txiki eta marrazteko materiala, koloreak barne (arkatzak, Manley argizariak erabil daitezke), ikasle bakoitzari. Eskatu ikasleei konposizio ez-figuratiboak sortzeko soilik lerroak, formak eta koloreak erabilita, eta honako hitz hauek adierazteko:\nErakutsi egindako lanak eta horiei buruz hitz egin. Zein antzekotasun eta desberdintasun daude ikasle desberdinek hitz bera interpretatzeko erabilitako modu desberdinen artean? Zein interpretazio egin dituzte? Erantzun bakarrak al daude? Ikasleen lana ikusi ondoren, zer ondoriozta al daiteke jendeak kolore, forma eta lerro zehatz batzuen aurrean erantzuteko moduari buruz?\nEskatu ikasleei ezaguna zaien leku baten esentzia adierazten duen margolan ez-figuratibo bat sortzeko.


Tropela hautagai nagusirik gabe – Tropela.eus bloga\nBidaltzailea:Egoitz\t 2014-07-14 2014-07-14 Utzi iruzkina Tropela hautagai nagusirik gabe bidalketan\nFroome 4. eta 5. etapetan erori zen, behin baino gehiagotan lasterketa utzi zuen arte. Behin azterketa eginda jakin genuen eskumuturretako hezur bat baino gehiago hautsiak zituela. Nola jarraitu ba horrela? Etsipenak jota, autoan sartu eta etxera joan besterik ezin egin. Antzera jazo zaio gaur Contadorri. Helmugatik 90 kilometro inguru faltan, maldan behera eroriko larri bat izan, eta saiatu den arren, lasterketa utzi behar izan du. Ze erremedioa: tibia hautsita beste 18 kilometro egitea ere galanda da gero!\nHonenbestez, Tropelaren 10. edizioa den Frantziako Tourreko Hautagai Nagusien multzoa txirrindulari gabe geratu da multzoko hautagaiak erretiratu egin direlako, lehen aldiz Tropelaren historia guztian. Baina puntuak eman eman dituzte:\nGaurko gertakariak, ordea, 2006an gertatu zena ekarri dit gogora. Urte hartan Tropelako 2. Frantziako Tourra antolatu genuen. Lehen multzoan bi hautagai nagusi genituen: Basso eta Ullrich. Puerto Operazioa tarteko, ordea, bi txirrindulari hauek – eta beste txirrindulari batzuk – Tour hura lehiatzetik kanpo utzi zituen UCIk. Beraz, Tropelan 2006ko Frantziako Tourreko kinielako hautagai nagusien multzoan parte hartuko ez zuten bi txirrindulari zeuden, berria jakin zenerako kiniela egiteko epea irekita baitzegoen.\nZorionez ez da urte hartako arrazoiengatik izan aurtengoa. Froome eta Contador abiatu abiatu ziren Yorkshiretik. Puntuak eman ere eman dituzte. Baina kitto, horraino.\nTamalgarria erorikoen ondorioz bi hauen arteko lehiak galdu baitugu, Cavendish erori zenean ere esprintekoa galdu genuen bezala. Eta hori, ibilbideari dagokionez behintzat, aspaldiko Tourrik erakargarrienaren aurrean izanda, nire aburuz behintzat. Vueltan izango al dugu Tourrean ikusi behar genuena?\nArgazkiak: http://www.gannett-cdn.com eta @ruedalenticular\nBidaltzailea:Egoitz 2014-07-14 2014-07-14 Hemen argitaratua:Analisia, Frantziako TourraEtiketak: Basso, Contador, Froome, lehiaketak, tropela.net, Ullrich


EUSKADI.-Getxoko Erromo auzoko Ezequiel Agirre kalea astelehentik aurrera itxiko da ibilgailuentzat zortzi astetarako\nGetxo udalerri bizkaitarreko Erromo auzoko Santa Eugeniako plaza berria egiteko lanak direla eta, Ezequiel Agirre kalea, Errekagane eta Kresaltxu artean, itxi egingo da trafikoarentzat datorren astelehenetik, otsailaren 13tik aurrera eta zortzi bat astez.\nUdal getxotarrak igorritako komunikatu baten arabera, Kale Nagusitik Erromo auzora sartu nahi duten ibilgailuek Aurrezki Kutxa eta Santa Eugenia kaletik sartu beharko dute. Kale hauek estuak direnez autobusek eta oro har kamioi guztiek ezin izango dituzte erabili.\nSanta Eugeniako plaza berria egiteko lanak milioi bat eurotan agindu dituzte, pasa den urrian hasi ziren eta datorren uztailean amaituko dira ziurrenera.\nBesteak beste, eserlekuak, zabuak, iturri bat eta Ezequiel Agirre eta Aurrezki Kutxa kale alboetan pergola bana ipiniko dira. Kale hauek oinezkoentzako eta autoentzako izango dira eta bien artean dagoen Kresaltxu kaleko zatia bakarrik oinezkoentzako izango da.


Irailaren 7tik aurrera 7.500 erosketa-bono gehiago jarri ditu salgai Arrasateko Udalak ‘Txikiak egiten gaitu haundi’ kanpainaren baitan — Arrasateko Udala\nIrailaren 7tik aurrera 7.500 erosketa-bono gehiago jarri ditu salgai Arrasateko Udalak ‘Txikiak egiten gaitu haundi’ kanpainaren baitan\nAurreko baldintza berberak dituzte erosketa bonoek: herritarrak 10€ ordainduta 30 euroko balioa eskuratzen du. Familia bakoitzeko bat edo bi eskura daitezke unitateko kideen arabera.\nHerriko negozioei itxialdiak ekarritako krisiari buelta ematen laguntzeko abian jarritako ‘Txikiak egiten gaitu haundi’ kanpainaren erosketa bonoak berriz ere salgai jarri ditu Arrasateko Udalak. 7.523 erosketa-bono eskura daitezke irailaren 7tik urriaren 31a bitarte. Aurreko baldintza berberak dituzte erosketa bonoek: herritarrak 10 ordainduta 30 euroko balioa eskuratzen du. Familia bakoitzeko bat edo bi eskura daitezke unitateko kideen arabera. Aurreko sortan bonoak erosi zituzten arrasatearrek ere parte har dezakete edizio berrian.\nBono bakoitza hiru frakzioz osatuta dago: 5€, 10€ edo 15€. Frakzio bakoitza zatiezina da. Bonoak trukatzeko Nortasun Agiria aurkeztu beharko da aldi berean.\nArrasateko establezimenduetan soilik erabili ahal izango dira: denda edo zerbitzuak. Kanpainatik kanpo geratuko dira azalera handiko saltokiak, loteria eta bestelako joko establezimenduak, farmaziak, estankoak, gasolindegiak eta janari dendak.\nUrriaren 31ara bitarte eskura daitezke bonoak Udalean bertan eta BAZen. Informazio gehiago behar izanez gero jo honako web orrialdera: www.txikiakegitengaituhaundi.eus.\nArrasateko Udalak nabarmendu du “herritarren eta merkatarien aldetik oso harrera ona eduki dute bonoek. Herriko saltokiekin elkarlanean garatu dugu bono kanpaina, beste hainbat laguntza lerro eta tasa salbuespenak aplikatzearekin batera. Herriko ehun ekonomikoa ezinbesteko aktibo da aurrera egiteko: aberastasun eta enplegu sortzaile dira, herritarren ongizatea bermatuz; herriaren garapen ekonomiko zein sozialaren zimendua” adierazi dute udal ordezkariek.\n‘Txikiak egiten gaitu haundi’ kanpainak 235.770 euroko eragin ekonomikoa izan du herrian ekainetik abuztura bitartean\nKoronabirusak eragindako osasun larrialdiaren ondorioz, herriko saltoki asko itxita egon ziren konfinamendu garaian. Arrasateko Udalak, herriko saltokiei konfinamendu egoerak ekarritako sarreren murrizketa negozioei itxialdiak ekarritako krisiari buelta ematen laguntzeko, ‘Txikiak egiten gaitu Haundi’ kanpaina jarri zuen abian ekaina hasieran. Helburu du bertako kontsumoa suspertu eta egoerak kaltetutako familiei laguntzea.\n15.000 bono jarri ziren salgai ekainean, herriko familia unitate bakoitzeko bat edo bi bonotara mugatua, kideen arabera. Lehen salmenta-sortan 7.859 bono saldu ziren. Herrian sortutako eragin ekonomia 235.770 eurokoa izan da. 107 saltokitan erabili dira guztira.\nIrailaren 7an abian jarritako txandan, 15.000 bonoak osatzen dituzten 7.141-ez gain, Arrasateko Eusko Alderdi Jeltzaleak egindako diru-aportazioarekin, alderdi politiko 7.141€, ia 400 bono gehiago jarriko dira herritarren eskura. Guztira 7.523 erosketa bono. Arrasateko EAJ-PNVk alderdi politikoen esleipen ekonomikoa koronabirusaren aurkako borrokara bideratu du larrialdi sanitarioak irauten duen bitartean.\n3 lan ildo\n‘Txikiak egiten gaitu Haundi’ kanpainak hiru lan-ildo ditu: 450.000 euroko kontsumo bonoak (300.000 euro finantzatzen ditu Udalak), bertako saltokietan kontsumitzeko sentsibilizazio kanpaina, eta itxita egon diren edo zerbitzu minimo bat eskaini duten 15 langile edo gutxiagoko enpresei 2020ko lehen sei hilabeteetako ur, zabor eta mahai eta aulkien tasak ez kobratzea.\nUdala diru-laguntza lerro berri bat prestatzen ari da, Arrasateko establezimenduak higiene eta babes behar berrietara egokitzeko egindako inbertsioa laguntze aldera. Irailean zehar eskainiko da xehetasun gehiago.


Ibilbideak - Alboan EUS\nBalmaseda Hiribildua Bizkaiko lehen herria mendiz mendi ezagutzeko aukera ematen digun ibilbidea da. Balmasedako gailur ezagunenetara igoko gara, Kolitza deiadar-mendiarena barne.\nKADAGUA IBAIAREN ARROAN ZEHAR\nKadagua ibaiaren ertzetik doan pasealeku honek Balmaseda eta Zalla lotzen ditu. Ibilbidean aurrera egin ahala, Bolunburuko olgeta-gunean barneratuko gara eta Burdin Aroko monumentu-multzo bat ezagutzeko aukera izango dugu.\nBALMASEDA eta KARRANTZA\nOrdunteko Mendiak Babes Bereziko Eremu gisa katalogatuta daude eta Natura 2000 sare ekologikoaren parte dira, naturaren oparotasun izugarriagatik. Ezagutu gure eskutik Bizkaiko gailur mitikoenetako batzuek koroatutako mendilerro hau!\nIlunabarra / egunsentia Kolitzan\nKolitza mendiko gailurrak (870 metro), eliza erromaniko batek koroatua, Balmaseda eta inguruetako haranen 360 graduko ikuspegi panoramikoa eskaintzen digu. Egunsentiaz edo ilunabarraz gozatzeko leku paregabea da.\nIbilbide zoragarri honek Kolitza eta Terreros mendietan barrena eramango gaitu Burgueñora ailegatu aurretik. Ibilbidea zorrotza da, baina ahaleginak erabat merezi du, ikuspegiak egundokoak baitira gailurretik.


Joan zaigu “Armstrong ondorengo I. urtea” – Tropela.eus bloga\nBidaltzailea:Gure aditua\t 2006-10-15 2006-10-15 15 iruzkin Joan zaigu “Armstrong ondorengo I. urtea” sarreran\nBeste txirrindulari denboraldi bat amaitu da. Urtarrila inguruan kirol honetara zaletuok garenok pozik hartu genuen denboraldi berri honen hasiera. Urte pixka bat arraroa zen aurtengoa, hemen behintzat hainbesteko indarra duen Frantziako Tourreko azken zazpi ekitaldietako irabazle (eta nola irabazi gainera!!!) zen Lance Armstrong falta baitzen. Txirrindularitza Frantziako Tourretik haratago ikusten ez duenarentzat, erreleboaren urtea zen aurtengoa, Basso eta Ullrich hautagai nagusi izanik, eta Valverde, Mancebo, Vinokourov edo Menchov bezalako txirrindulariak beraien aukerak izango zituzten proba frantziarra ikusteko zain. Azkenean, Puerto Operazioa, lesioak edo sasoi puntu exkaxak medio, ez zen aurretik aipatzen ziren txirrindularien arteko borrokarik izan. Pereiro galiziarra nagusi azkenean (nik hala kontsideratzen dut behintzat, ez dakit zuek oraindik Landisen aldeko apustua egiteko gai ikusten zareten).\nBaina Frantziako Tourretik aparte, lasterketa asko eta ikusgarriak ditugu denboraldian zehar: egun bateko klasiko handiak, klasiko ez hain ezagunak, astebeteko frogak… denek dute beraien ikusgarritasun puntua, ibilbide “arraroak” batzuek, sprinterren arteko borroka besteek, denbora tarte txikiek sortutako lehiakortasuna besteek… eta noski, urtero bezala, beraiengandik asko espero zen hainbat txirrindularik huts egin dute, beste batzuek beraien aurrerapausoak erakutsi dizkigute eta datozen urteetarako izen batzuk agertzen joan dira. Hona hemen izen batzuekin eginiko denboraldiaren laburpen txiki bat. Asko eta asko botako dituzue faltan (zuen izenak gustura irakurriko ditut). Ez naiz sartuko doping kasu edo Puerto Operazioarekin zerikusia izan duten txirrindulariekin, horiei buruz hitz egiteak berak bakarrik orri asko eta asko emango bailiguke.\nAlejandro Valverde: Agian urteko protagonista nagusia. Denboraldi hasieratik ia amaiera iritsi arte aurrean izan duguna. Euskal Herrian aurrean, Flecha Valona eta Liejan nagusi, eta Tourrean izandako erorketaren ondoren Espainiako Itzulian podiumean izan eta Munduko Txapelketan brontzezko dominarekin denboraldiari amaiera emateko moduan den txirrindulari baten aurrean laudorioak besterik ezin dira esan. Horregatik irabazi du ProTourreko sailkapena ere. Beste batzuk bezala, nahiago nuke irabazten dituen probak modu desberdinera irabazten ikusiko bagenu, ihes eginda, helmugatik kilometro batzutara erasoa jo eta bakarrik helmugaratuta… baina duen abiadura punta ikusita zertako arriskatu behar du ba?\nFranck Schleck: Aurten aurrerapauso handia eman du. Paris-Nizan, Flecha Valonan eta Liejan postu onak lortzeaz gain Amstel Gold Race klasikoa irabazi eta Tourrean ere aurrean ikusteko moduan izan gara. Datozen urteetan zer esan asko eman behar luke, okerrik ezean.\nSamuel Sanchez: Denboraldia berari gustatzen zaion moduan prestatzeko moduan izan da, hasiera eta amaiera indartsu batekin. Datorren urtean ere berdina egitekotan da, Tourrarekin ahaztuaz. Erabaki ona dirudi, bere ezaugarriak dituen txirrindulari batek horrelako planifikazioa egin beharko lukeela iruditzen zait. Ez du erraza izango aurtengoa gainditzea.\nFabian Cancellara: Agian ez naiz oso neutrala txirrindulari hau aztertzean. Ikaragarri gustatzen zaidan txirrindularia da berau, hala ere, aurten Paris-Roubaix eta Munduko erlojupeko proban emandako erakustaldiak denen gustukoak izango zirela iruditzen zait.\nOscar Pereiro: Tourretik kanpo ez da batere ikusi. Hala ere, Tourrak duen indarra kontutan hartuta zerrenda honetan sartzera derrigortuta ikusi naiz. Pertsonalki ez zait bere denboraldia gustatu baina…\nPaolo Bettini eta Erik Zabel: Biak batera jartzeko modukoak. Denboraldiko edozein garaitan ondo egoten diren txirrindulariak, gutxitan huts egiten dutenak. Munduko Txapelketako bi aurreneko postuak lortu zituzten, eta ez kasualitatez. Urte asko izan arren apustu seguruak dira. Bettiniren datorren apustua Flandriako Tourra irabaztea izan beharko luke, bere aurkaririk handiena bere taldean izango badu ere (Boonen).\nThor Hushovd: Boonenekin batera sprinterren artean gustukoen dudana. Gante-Wevelgem, Frantziako Tourrean eta Espainiako Itzulian garaipenak lortzeko gai izan da. Udaberriko klasiko gehiagotan aurrean izateko moduko gorpuzkera du. Ezin harritu datorren urtean Paris-Roubaixen aurrean ikusi ezkero.\nStefan Schumacher: Txirrindulari irabazlea, lasterketa mota desberdin asko irabazi dezaketenetakoa. Oso gustukoa dut.\nAlessandro Ballan: Sekulako dotorezia izateaz gain oso pedal kolpe eraginkorra du. Ez da kasualitatez urte berean Tirrenon 3., Milan-San Remon 8., Flandrian 5. eta Paris Roubaixen 3. edonor izaten.\nDanilo Di Luca: Denboraldi hasiera Girora begira egon ondoren huts egin zuen. Amaiera itxurosoa eman baldin badio ere ez zait iruditzen izan duen urtearekin konforme izango denik.\nLevy Leipheimer: Urtean zehar ez da gehiegi azaldu, eta azaldu behar zuenean (Tourrean), huts egin du. Ikusiko dugu datorren urtean, lehengo bere taldera (Discovery Channel) itzultzean zer egiten duen.\nYaroslav Popovych: Leipheimerregatik esandakoak balio du.\nGeorge Hincapie: Roubaixen izandako erorketak denboraldi hasiera izorratu zion. Tourrean batzuek aurrean ikustea espero bazuten ere, huts egin zuen, bere talde guztiak bezala.\nAlessandro Petacchi: Erorketarik izan ez balu, McEwen, Boonen, Hushovd edo Freireren aurrean zer egingo lukeenaren zalantzarekin utzi dit. Datorren urtean berriro ere sprinterrik onena dela erakusteko moduan izango al da?\nIban Mayo: Pare bat hiru egun onak izan baditu ere, eta iazkoa hobetu badu ere, bere dohainei zuku guztia atera ez dionaren sentsazioa ematen du. Saunierren bere berpizkundea ikusiko ote dugu? Agian…\nLinus Gerdemann: Iaz Rijsen agindupean egon zen txirrindulari gaztea. Ullrichekin alderatzera ausartu zen daniarra, zerbaitegatik izango da. Asko eskatzea baldin bada ere dohain handiak dituela erakutsi du.\nIgor Anton: Asko espero da igotzaile honengandik. Oraindik ezin zaio gehiegi eskatu baina datorren urtean lasterketa gehiagotan bere burua aurrean agertzen hasi beharko du. Tropeleko eskalatzailerik onenetarikoa bihurtu daiteke urte gutxiren buruan.\nMarkus Fothen: Iaz Giro ona egin eta aurten Tourrarekin saiatu da. Luzea egin bazitzaion ere, datozen urteetan, lasterketa luzeetan aurre aurrean ibili daitekeen txirrindularia izan daiteke.\nJanez Brajkovic: Asko espero da txirrindulari honengandik. Espainiako Itzulian aurrean agertzen hasi zen. Erlojupekoan ondo moldatu eta aldapan gora hobetzen ari den txirrindularia dugu. Datorren urtean astebeteko lasterketa garrantzitsuetan aurrean ikus dezakegu.\nBernhard Kohl: Egia esateko, ez nuen ezagutzen. Dauphine goian amaitu zuen, Austriako txapelketa irabazi, Espainiako Itzulian erorketa ezean aurrean amaitzeko moduan zela ematen zuen… Gerolsteiner taldeak fitxatu du. Ikusiko dugu, Leipheimerren faltan taldeko lidertza ematen dioten ala ez, eta zer moduz egiten dion aurre horri.\nGerald Ciolek: Sekulako izterrak dituen sprinter hau hemendik urte batzuetara sprintetako errege nagusi izan dezakegu. Datorren urtea agian azkartxo izango da maila nagusian bere burua azaltzen joateko. Ez nuke, hala ere, honen kontra apusturik egin nahi. Sekulako sprinterra izan daitekeela iruditzen zait.\nHauxe urte honi buruzko laburpen txikia. Ez da dudarik txirrindulari asko eta asko utzi ditudala aipatu gabe. Flandrian halako erakustaldia eman zuen Boonen, Vinokouroven Espainiako Itzuliko azken bi asteak… hala ere ez dira urte osoan zehar agertu eta ez zaizkit aipatze adinako denboraldiak iruditu.\nEa datorren urtean lasterketa ikusgarri pilo bat ikusteko moduan garen. Nire aldetik, besterik ez, datorren urtera arte!\nBidaltzailea:Gure aditua 2006-10-15 2006-10-15 Hemen argitaratua:Txirrindularitza


EBk enkante sistema baten alde egin du gas poluitzaileen emisio-eskubideetarako | Consumer\nEBk enkante sistema baten alde egin du gas poluitzaileen emisio-eskubideetarako\n% 15 eskaintzaile onenari esleitzea nahi du, eta gainerako % 85 doan.\nEuropako Parlamentuak atzo adierazi zuen, 2005etik aurrera, berotegi-efektua eragiten duten gasen emisio-eskubideen salerosketa-sistema bat sartzearen alde, eta, Los Verdes taldeak proposatu bezala, eskubide horien zati bat enkante bidez esleitzeko eskatu zuen.\nOsoko bilkurak Jorge Moreira da Silva eurodiputatuaren txostena onartu zuen, gas kutsagarrien emisioen salerosketari buruzko zuzentarauari buruzkoa, baina jatorrizko testuari Berdeen proposamena zuzendu zion, aipatutako eskubideak banatzeko sistema konbinatua ezartzen duena.\nZehazki, Europako Ganberak, printzipioz, emisio-eskubideen %15 eskaintzaile onenari esleitzearen alde egin zuen, eta gainerako %85, doan. Hasierako proposamenaren arabera, 2005. urtetik 2007. urtera bitartean, estatu kideek eman behar dizkiete enpresei inolako gasturik gabe kutsadura-eskubideak, bakoitzaren emisio-historiaren arabera. Hurrengo aldirako (2008-2012), eredu harmonizatua ezartzen du, zehaztu gabe. Ministroen Kontseiluak datorren 17an erabakiko du zuzentarau-proposamenari buruz.\neskubideak gases-eu igorpen


Debagoieneko Kirol Sariak urtarrilaren 28an jasoko dira Bergaran | Mondraberri Arrasateko Ataria\nHasiera Kirolak Debagoieneko Kirol Sariak urtarrilaren 28an jasoko dira Bergaran\nDebagoieneko Kirol Sariak urtarrilaren 28an jasoko dira Bergaran\nPrentsaurrekoan antolatzaileek adierazi dutenez, DKSen helburuak dira eskualdeko kiroletan diharduten “pertsona eta erakundeak saritzea”, baita “errekonozitzea publikoki, bai kirolariak, bai kirol taldeak eta baita eragileak” ere.\nAurtengo sari banaketa Bergaran izango da, Seminarixoan, urtarrilaren 28an (asteartea) arratsaldeko 19:00etan.\nGaurko prentsaurrekoan Gorka Artola Alberdik, Bergarako alkateak, baloratu egin du finalista bergararrek “sekulako maila dutela erakutsi dute, baina eurak nabarmentzearekin batera laguntzaileen, boluntarioen, eragileen… lana ere errekonozituko da”.\nMankomunitateko Kirol zuzendariak, Garazi Larreak, azpimarratu du “positiboa dela ikustea kirol arloan ere zelan hasi diren inguruko klubak sinergiak batzen, indarra pilatzen”. Sariak ondorengoak izango dira:\nUdal sariak. Bederatzi izango dira guztira. Debagoieneko Udal bakoitzak herriko kirol talde, kirolari edo eragile bat sarituko du. Udalen euren ardura izan da saritu hori aukeratzea.\nHerritarren Saria. Herritarrek emango dute sari hau, eta 10 finalista daude. Gaur aurkeztu dituzte hamar hautagai hauen inguruko botoa eman ahalko da Goienan gaurtik hasita. Hamar hautagai hauek, eta gainontzeko sariak kazetariz eta kirol teknikariz osatutako epaimahaiak\n2019ko kirolaririk onena.\n2019ko kirol talderik onena.\nKirol ibilbidearen saria.\nHerritarren sarirako 10 hautagaiak:\n• Maialen Axpe. Arrasate. Iazko DKSko irabazlea. Espainiako pista estaliko txapelketa irabazi\neta gero –4,50eko markarekin– Europako Txapelketa absolutuan lehiatu zen, Glasgown.\nHan ez zen finalera sailkatu (4,25), eta gogoan izango dozue, hilabete gutxira, ezin izan\nzuela Estocolmon egindako Diamond Leaguen esku hartu, Iberiak ez zuelako onartu\npertikak hegazkinean sartzea. Aurten Olinpiar Jokoetan esku hartzea du helburu.\n• Aitor Ugarte Aramaio. Gazte mailako mendi lasterkari aramaioarrak sekulako emaitzak lortu\nditu aurten, Espainiako kopako probak irabazita, eta baita Espainiako kilometro\nbertikaleko txapelketa ere. Hala, abuztuan Italian jokatutako Munduko Txapelketara\nsailkatu zen, eta han ere irabazi egin zuen; horrenbestez, Munduko Txapelduna da gazte\n• Oihana Kortazar Elgeta. Urte eta erdi min hartuta egon eta gero elgetarra mendiko\nlasterketetara bueltatu da, eta maila oso onean, gainera. Euskal Herrian hamaika\nlasterketa irabazi ditu, baina Zegama Aizkorri moduko nazioarteko proba batean\nbosgarren sailkatu izanak –euskal emakume onena izan zen– berresten du puntako\nmailan dela ostera ere.\n• Aitor Zabaleta Bergara. Bergarako pilotu beteranoak urteak daramatza Euskadiko Mendiko\nSarian monoplazen kategorian erreferente izaten. Aurten Opakuan, Gorlan, Aian,\nGatzagan, eta Urrakin irabazi du. Albistea izan zen Udanan bigarren sailkatu izana.\n• Oihana Aldai. Aretxabaleta. Zaragozatik fitxatu zuen Realak eta apustu handia izan zen\nAretxabaletako atezainarendako, bazekielako Espainiako selekzioan erreferente den\nMariasun Quiñonesekin batera borrokatu beharko zuela titular izateko. Gutxi jokatu badu\nere bere ekarpena egin du Erreginaren Kopa irabazi berri duen Realean.\n• Beñat Rezusta Bergara. Bergarakoa egun dagoen atzelari sendoenetakoa da elite mailako\npilotan. 2017an Iker Irribarriarekin batera jantzi zuen Eskuz Binakako txapela, eta\n2019an balentria errepikatu du, oraingoan Elezkano ondoan zuela. Hain zuzen, urtebete\nlehenago bikote hori txapeldunorde izan zen torneo berean.\n• Uxue Oses eta Maddalen Etxegarai. Oñati. Oñatiko pilotariak Emakume Master Cup\ntxapelketaren finalera iritsi ziren promozio mailan, eta herritarrez betetako harmailak\nlagun, finalean askoz nagusiagoak ziren pilotariak menderatu zituzten, txapelak Oñatira\n• Garazi Estebez Aretxabaleta. Gazte mailako txirrindularia. Pistan, Bioracer Torneoa irabazi\nzuen, Espainiako Kopako hainbat probatan podiumean izan zen, eta Valentzian irabazi\negin zuen. Europako Txapelketan zortzigarren izan zen. Eta errepidean, Tolosan irabazi\nzuen, Dos Hermanasen, Ugaon, Lakuntzan eta Agurainen. Eta, besteak beste Arabako\nItzulian hirugarren izan zen. Gipuzkoako federazioak etorkizuneko promesa Saria eman\n• Mikel Aristi Bergara. Bergarakoak ez du urte erraza izan Euskadi Murias taldearen\ndesagerpenaren mamuarekin egin behar izan diolako denboraldiari aurre. Aurrerapauso\nbat emateko eskatu zion Jon Odriozola zuzendariak, eta bereziki abuztuan eman zuen\npauso hori, Portugalgo Itzulian etapa bat eta Limousingo Tourrean beste etapa bat\nirabazita. Lan horri esker Euskadi Fundazioak fitxatu du.\n• Mikel Linazisoro Bergara. 23 urtez azpiko eskalatzailea bada ere lehenengoa izan da\nEspainiako Boulder txapelketa absolutuan, eta lehenengoa Overall kategorian. Bigarren\nizan da Europako Boulderreko Kopan. Munduko Kopan, Chamonixen, finalerdietara\nsailkatu zen (absolutuan) eta finalerdietara sailkatu zen, baita ere, Brianconen egindako\nzailtasuneko Munduko Kopan.\nAforo arrazoiak tarteko, urtarrilaren 28ko ekitaldia Seminarixoan zuzenean jarraitzeko ikusleek\ngonbidapen pertsonalizatua beharko dute. Alabaina, Goienaren atarian eta Goiena Telebistan zuzenean eskainiko da ekitaldia.


A cookie kaltegarriak testu fitxategia zure nabigatzailean gordetzen da ia edozein webgune bisitatzen duzunean. cookie ren erabilgarritasuna webguneak orri hori berriro arakatzen duzunean zure bisita gogoratzeko aukera ematen du. Jende askok ez dakien arren, cookieak 20 urte daramatza, World Wide Weberako lehen arakatzaileak agertu zirenean.\nEz da birusa, Ez troiarrik, ez zizare bat, ez spam, ez espioirik, ezta pop-up leihoak irekitzen.\nZer informazio cookie denda gordetzen da?\ncookieak ek ez du normalean zure inguruko informazio sentikorra gordetzen, hala nola kreditu txartelak edo banku datuak, argazkiak, NANa edo informazio pertsonala, etab. Gorde dituzten datuak izaera teknikoa, lehentasun pertsonalak, edukien pertsonalizazioa eta abar dira.\nWeb zerbitzariak ez du pertsona gisa lotzen zaitu zure web arakatzailea ez bada. Izan ere, Internet Explorer-ekin aldizka arakatzen baduzu eta webgune bera Firefox edo Chrome-rekin arakatzen saiatzen bazara, ikusiko duzu webgunea ez dela konturatzen pertsona bera zarela arakatzailea elkartzen ari zarelako, ez pertsona. < / p>\nCookie teknikoak : Oinarrizkoenak dira eta, besteak beste, jakiten dute gizaki bat edo aplikazio automatizatu bat arakatzen duenean, erabiltzaile anonimo bat eta erregistratutako erabiltzaile bat arakatzen ari direnean, oinarrizko zereginetarako. Webgune dinamikoen edozein funtzionamendu.\nAnalisirako cookieak : informazioa egiten ari zaren nabigazio motari, gehien erabiltzen dituzun atalei, kontsultatutako produktuei, erabiltzeko denbora-tarteari, hizkuntza eta abarri buruzko informazioa biltzen dute\nPublizitate Cookieak : publizitatea erakusten dute zure arakatze, jatorri, hizkuntza eta abarren arabera.\nZer dira jabedunak eta hirugarrenak cookieak ?\ncookieak Bakoitza k bisitatzen ari zaren orrialdea eta hirugarrenen ek sortutakoak dira: kanpoko zerbitzuek edo Facebookek, Twitterrek, Googleek, etab.\nBeraz, esparrua ulertzen duzu cookieak desgaitu ditzakezu adibide batzuk erakusten dizkizuegu:\nEzin izango duzu webgune horretako edukia partekatu Facebook, Twitter edo beste sare sozialetan.\nWebguneak ezin izango du edukia zure lehentasun pertsonaletara egokitu, sarritan lineako dendetan gertatzen den bezala.\nEzin izango duzu webgune horretako eremu pertsonalera sartu, esaterako Nire kontua , edo Nire profila edo Nire aginduak . < / li>\nLineako dendak: Erosketak linean egitea ezinezkoa izango zaizu. Telefonoz edo denda fisikoa bisitatu beharko duzu.\nEzin izango duzu zure lehentasun geografikoak pertsonalizatu, hala nola, ordu-zona, moneta edo hizkuntza.\nWebguneak ezin izango du web-azterketarik egin bisitariei eta sareko trafikoari buruz, eta horrek zail egingo du web lehiakorra izatea.\nEzin izango duzu blogik egin. Ezin izango duzu argazkiak igo, iruzkinak bidali, tarifak edo edukiak baloratu. Webguneak ezin izango du jakin spam argitaratzen duen aplikazio automatizatu bat edo zurea zaren.\nEzin izango da publizitate sektorializatua erakutsi, eta horrek webguneko publizitate sarrerak murriztuko ditu.\nSare sozial guztiek cookieak erabiltzen dituzte, desgaitzen badituzu ezingo duzu sare sozialik erabili.\nEzin cookieak kendu?\nBai. Ezabatu ez ezik, modu orokorrean edo partikular batean domeinu jakin baterako blokeatu ere egin daiteke.\nCookieak webgune batetik zure arakatzailearen ezarpenetara joan behar da eta bertan domeinuaren ingurukoak bilatu eta bertan ezabatu ahal izango dituzu.\ncookie en konfigurazioa arakatzaile ezagunentzat\nHemen duzu sartu cookie jakin bat Chrome arakatzailetik. Oharra: pauso hauek arakatzailearen bertsioaren arabera alda daitezke:\nJoan Ezarpenak edo hobespenak Fitxategia menuan edo egin klik goiko eskuinaldean agertzen den pertsonalizazio ikonoan.\nAtal desberdinak ikusiko dituzu, Erakutsi aukera aurreratuak aukeran klik egin.\nJoan Pribatutasuna , Edukien ezarpenak .\nAukeratu Cookie guztiak eta guneko datuak .\nZerrenda domeinuaren arabera agindutako cookie guztiekin agertuko da. Domeinu jakin baterako cookieak errazago aurkitzeko, idatzi helbidea partzialki edo erabat Bilatu cookieak eremuan.\nIragazki hau egin ondoren, lerro bat edo gehiago agertuko dira pantailan eskatutako webgunearen cookie rekin. Orain hautatu eta X sakatu behar duzu kentzeko.\nEzarpenetara sartzeko. Arakatzailearen cookie Internet Explorer -ek jarraitu pauso hauek (arakatzailearen bertsioaren arabera alda daitezke):\nJoan Tresnak , Internet Aukerak\nEgin klik Pribatutasuna .\nEzarpenetara sartzeko. Cookieak Firefox arakatzailean, jarraitu urrats hauek (arakatzailearen bertsioaren arabera alda daitezke):\nJoan Aukerak edo Lehentasunak zure sistema eragilearen arabera.\nHistoria atalean aukeratu Erabili ezarpen pertsonalizatuak historia .\nOrain Cookiak onartu aukera ikusiko duzu. Zure lehentasunen arabera aktibatu edo desaktibatu dezakezu.\nEzarpenetara sartzeko. Cookieak nabigatzailearen Safari OSX rentzat urrats hauek jarraitu (arakatzailearen bertsioaren arabera alda daitezke):\nJoan hobespenak ra, ondoren Pribatutasuna .\nToki honetan Blokeatu cookieak aukera ikusiko duzu, egin nahi duzun blokeatze mota doitzeko.\nEzarpenetara sartzeko. Arakatzailearen cookie i Safari for iOS ri jarraituz pauso hauek eman daitezke (arakatzailearen bertsioaren arabera alda daitezke):\nJoan Ezarpenak , ondoren Safari .\nJoan Pribatutasuna eta segurtasuna atalera, Blokeatu cookieak aukera ikusiko duzu egin nahi duzun blokeatze mota doitzeko.\nEzarpenetara sartzeko. arakatzailea cookieak Android gailuetarako, jarraitu urrats hauek (arakatzailearen bertsioaren arabera alda daitezke):\nExekutatu arakatzailea eta sakatu Menua tekla, eta ondoren Ezarpenak .\nJoan segurtasuna eta pribatutasuna atalera, Onartu cookieak aukera ikusiko duzu laukia aktibatzeko edo desgaitzeko.\nEzarpenetara sartzeko. Cookieak arakatzailearen Windows Phone gailuetarako, jarraitu urrats hauei (arakatzailearen bertsioaren arabera alda daitezke):\nIreki Internet Explorer , ondoren Gehiago , eta ondoren Konfigurazioa\nOrain Baimendu cookieak laukia aktibatu edo desgaitu dezakezu.


Ipar Irlandako Auzitegi Nagusiaren arabera, itunik gabeko irteerak ez dio "kalterik egingo" bake prozesuari | Mundua | Berria\nIpar Irlandako Auzitegi Nagusiaren arabera, itunik gabeko irteerak ez dio "kalterik egingo" bake prozesuari\nEpaileen iritziz, Komunen eta Lorden ganberak bost astez ixteak "ez du eraginik izango" Ostiral Santuko Akordioan, eta aurkezturiko frogak "politikaren mundukoak" dira. Johnsonek erantzun du ez ziola gezurrik esan Elizabeth II.a erreginari.\nErresuma Batuko Parlamentua hilabetez egongo da itxira, urriaren 14ra arte. Andy Rain / EFE\nBigarren garaipen judiziala lortu du Boris Johnson Erresuma Batuko lehen ministroak, parlamentuaren itxieraren auzian. Ipar Irlandako Auzitegi Nagusiak, Ingalaterrakoak eta Galeskoak egin bezala, ebatzi du legezkoa izan dela Komunen Ganbera eta Lorden Ganbera bost astez ixtea, aste honetatik urriaren 14ra. Ez hori bakarrik: epaileen arabera, itxierak ez du eraginik izango Ostiral Santuko Akordioan. "Muga gogorrak bake prozesua kaltetuko duela dioten baieztapenak politikoak dira, ez juridikoak", adierazi du Justice Bernard McCloskey epaileak.\nGiza eskubideen aldeko Raymond McCord ekintzaileak —paramilitar loialistek haren semea hil zuten 1997an— eraman zuen kasua auzitara, argudiatuta parlamentuaren itxierak eragina izango duela Erresuma Batuko eta Irlandako Errepublikako gobernuak bake prozesuan harturiko erabakiak praktikara eramaterakoan.\nEpaileek, ordea, ez dute ikuspuntu hori babestu, argudiatuta itunik gabeko irteerak Irlandako mugan izango dituen ustezko ondorioak ez direla juridikoak: "Bilduriko froga guztiak politikaren mundukoak dira". Erabakiari ezarritako helegiteak bihar entzungo ditu Apelazio Auzitegiak.\nAurrez, Johnsonek kolpe bat jaso zuen atzo: Eskoziako Apelazio Auzitegiak legez kontrakotzat jo zuen parlamentuaren jarduna etetea. Bi garaipen eta porrot bat jasota, auzia datorren astean amaituko da, Erresuma Batuko Auzitegi Gorenak kasua aztertuko baitu.\nDena den, auzitegi batek erabaki hori legez kanpokotzat jotzeak hautsak harrotu ditu Erresuma Batuan. Johnsonek gaur hitz egin du horren inguruan, eta adierazi du ez ziola gezurrik esan Elizabeth II.a erreginari parlamentua ixteko asmoen berri ematen: "Ez, ez dut gezurrik esan. Ingalaterrako Auzitegi Nagusia gurekin ados dago. [...] Itxaropen handia dut [Europako Batasunarekin] akordio bat lortzearen inguruan".\nJohnson Europar Kontseiluaren goi bileran izango da urriaren 17an, Bruselan, eta bilera hori baliatu nahi du brexit-aren beste akordio bat negoziatzeko.\nItunik gabeko irteera\nKomunen Ganberako diputatuek behartuta, Erresuma Batuko Gobernuak atzo publiko egin zituen akordiorik gabeko irteerari buruz egin dituzten diagnostikoei eta prestakuntzei buruzko dokumentuak. Horietan, testuingururik okerrenean jarrita, gobernuak uste du arazoak egongo direla elikagaien eta garraioen inguruan.\nBesteak beste, Londresen arabera, ondasunek eta zerbitzuek denbora gehiago beharko dute Erresuma Batuko muga pasatzeko, eta horrek "lau orduko atzerapenak" sor litzake.\nItunik gabeko irteera prestatzeaz arduratzen den ministro Michael Goven arabera, dokumentu horiek "berrikusten" ari dira.\nOrdiziako ikastolako matrikulazioa auzitara eramango dute sindikatuek\nEskoziako justiziak eman dio lehen kolpea Johnsoni 'brexit'-era bidean


Kirola eta elikadura: Etekin fisiko ona erdiesteko, dieta osasungarria funtsezko | Aldizkaria | EROSKI CONSUMER\nKirola eta elikadura: Etekin fisiko ona erdiesteko, dieta osasungarria funtsezko\nHori lortzeko moduetako bat kirola praktikatzea da. Geure burua forma onean mantendu, muskulu-tonu ona eta hezurren osasuna garantizatzeaz gainera, gaixotasunei aurre egiteko erarik onenetako bat dugu bera. Kirolean aritzeko ohiturari elikadura osasuntsu eta orekatua erantsiz gero, are eta etekin mesedegarriagoak izango ditugu: pisuan, arteria-tentsio eta zirkulazioan, odoleko kolesterol, gantz eta azukreetan, "zibilizazioko" gaixotasunak (obesitatea, gaitz kardio-baskularrak, diabetea, etab.) nozitzeko arriskuan nabarmentzen dira ederki.\nBizi-funtzioak (bihotz-punpaketa, arnas hartzea, liseriketa egitea...) eta muskulu-higiera garatzeko, organismoak beharrezkoa duen energia elikaduratik eta gorputzeko erreserbetatik ateratzen du. Elikagaiek, karbohidrato, gantz edo proteinak bezalako nutrizio-gaiak (hauen eginkizun behinena, muskuluak, ehunak, organoak eta gainerakoak osatzea izaki), bitaminak eta mineralak aportatzen dituzte: azken hauek energiarik eskaintzen ez badute ere, bestelako eginkizun garrantzizkoak betetzen dituzte; beste gai batzuek, azkenean, urak edo zuntzak adibidez, organismoak zuzen jardutea errazten dute. Beste aldetik, gorputzak energia-erreserbak metatzeko ahalmena dauka: horiek erre egingo ditu, bestelakoak elikagaietatik zuzenean ateratzerik ez duenean. Gorputz-erreserba nagusiak, gantzak (gantz-ehunean eta giharrean) eta karbohidratoak (glukogenoa muskulu eta gibelean, eta glukosa odoletan) dira; hauek berehala ahitzen dira, galerak orekatzen dituen elikabide egokia egin ezean.\nBi errekinak batera edo bereiz kontsumitzen dira, hainbat faktoreren arabera: ariketaren intentsitatea eta iraupena, egoera fisikoa (egoera onean gantz gehiago erretzen dira), sexua, ariketaren aurreko dieta (karbohidrato gutxikoa baldin bada, erreserbak lehenago ahituko dira), giroko tenperatura eta hezetasuna (bero dagoenean areagotu egiten da muskuluetako glukogenoaren kontsumoa, gorputza hotz-berora egokitu bitartean). Atsedenaldian eta 20 minututik goragoko ariketetan gantzak erretzen ditu batik bat gorputzak erregaitzat (eskiatzean, tenperatura hotza denez, gantz gehiago erretzen dira, gorputzaren tenperatura mantentzeko). Ariketa gogor eta iraupen laburrekoak (1 - 3 minutu) badira, ordea, karbohidratoak kontsumitzen ditu bereziki gorputzak, hauek organismoa berehala hornitzen baitute energiaz.\nJarduerak ordubete baino gehiago badirau, orduz ordu atsedenaldia hartzea komeni da: etenaldi horietan edan eta karbohidratoak dauzkan zerbait jango dugu (gailetak, txokolatea...): horiei esker, ariketaren erritmoari errazago eutsiko diogu.\nEsnekiak: esnea, jogurra, gatzatu edo mamia, gazta...\nLaboreak: ogia, ogi xigortua, gailetak, laboreak, mueslia, opil xeheak...\nHestekiak, kontserbak (atuna, etab.), gazta...\nOsagarriak: marmelada, konfitura, eztia, azukrea...


Juanje Alberdi izango da alkate bihartik Bergaran, udalbatza berria eratuta - Bergara - Goiena.eus\nJuanje Alberdi izango da alkate bihartik Bergaran, udalbatza berria eratuta\nJulen Iriondo 2015-06-12 08:34\nUdalbatza eratzeko saioa 12:00etan hasiko da, osoko bilkuren aretoan. Maiatzaren 24ko hauteskundeetan zinegotzi izateko aukeratuak atera zirenek karguari zin egingo diote aurrena; bada aldaketa bat: hautatua atera zen arren, EH Bilduko Arianne Kareagak ez du zinegotzi segituko, eta Itsasne Luarizaristik beteko du haren lekua.\nHurrengo pausoa izaten da jakitea ze alderditako zerrendaburuak aurkeztuko diren alkategai; hori jakinda, bozketa egingo da. EH Bilduk aurreratu du, dagoeneko, ez duela Agurne Barruso aurkeztuko: "Emaitzak aztertuta, ikus daiteke bergararren agindua izan dela gu oposizioan egotea; eta uste dugu Bergararen alde oposiziotik ere lan handia egin daitekeela". Barrusok berak iragarri du, baita ere, euren botoa zuria izango dela.\nIrabazik hauteskundeetan lortutako hautetsiak, Aiert Lizarraldek, bestetik, bere burua aurkeztuko du, eta edizio hau ixterakoan zer egin erabaki gabe zuena PSE-EE da. Mari Carmen Barrenetxearen botoaren arabera, bederatzi aldekorekin –EAJren zortziak eta PSE-EErena– gehiengo osoz edo alderdi bozkatuena izateagatik, Juanje Alberdi bihurtuko da Bergarako alkate. Alkateak karguari zin egin eta handik aurrerakoak berak gidatuko ditu.


BEI - Bus Elektriko Iraunkorra. Martxoaren 1ean hasiko da funtzionatzen Gasteizko BEI BEI\nBy usuariobei 15 Martxoa 2022\nHurrengo urteetan BEI linea bat ezartzea aurreikusten du Donostiako Udalak\nBus elektriko inteligentea erakutsi dio Gasteizek Donostiari gaur goizean, garraio-sistema berria martxan jarri zenetik bigarren astea beteko den honetan. Arabako hiriburuan egindako topaketa batean, bi udalek duela urte batzuetatik mugikortasun-eredu iraunkorrago, osasungarriago eta berritzaileago baterantz egiten duten ibilbideari buruzko hausnarketak partekatzeko aukera izan dute bi hirietako alkateek, Gorka Urtaranek eta Eneko Goiak.\nIzan ere, Donostiako Udalak ere bus elektriko inteligentea ezarriko baitu DBus-en 17. linean, hurrengo urteotan. Martxoaren 1ean jarri zen martxan BEI Gasteizen, 7 autobusekin. Hurrengo asteetan osatuko da flota, 13 izateraino.\nGoiz osoa iraun du lanaldiak. Lehen orduan, bilera tekniko-politiko bat egin da, eta Raimundo Ruiz de Escuderok eta Pilar Aranak —Gasteizko eta Donostiako mugikortasun-zinegotziak—, TUVISA eta DBUSeko arduradun María José Ajuriaguerra eta Igor Gonzálezek eta bi erakundeetako hainbat teknikarik parte hartu dute bertan. Ondoren, bi ordezkaritzek hainbat bidaia egin ahal izan dituzte BEIn, abantailak bertatik bertara ikusteko.\n“Gasteiz eta Donostia apustu garrantzitsua egiten ari dira etorkizuneko mugikortasunerako trantsizioaren abangoardian egoteko. Eta topaketa honek informazioa eta estrategiak partekatzeko balio digu. Gasteizko Bus Elektriko Inteligentea ezartzeko esperientzia, gainera, etorkizunean Donostian abian jarriko den BEIrako ikaskuntza izan daiteke”, azaldu du Gasteizko alkate Gorka Urtaranek.\n“Vitoria-Gasteiz erreferente da hiri-garraio jasangarri eta eraginkorrean. Horretagik, gaur etorri gara ezagutzera martxan dagoen Bus Elektriko Inteligentea. Espero dugu laster gure hirian ere errealitate izatea. Izan ere, Donostia garraio publikoaren ereduaren eraldaketa prozesuan murgilduta dago. Eta helburua da, jasangarriagoa eta garbiagoa izatea. Prozesu horretan besteak beste, aurreikusita daude Bus Elektriko Inteligentea ezartzea, topoaren zabaltzea igarobidearen bidez edo hiri-mugikortasun jasangarriaren planaren barruan dagoen Datorren Donostia estrategia garatzea”, adierazi du Donostiako alkate Eneko Goiak.\nSistema iraunkorragoa, irisgarriagoa, berritzaileagoa eta seguruagoa da BEI. Puntako teknologiako 13 autobus elektrikok Gasteizko 14 auzo lotzen dituzte dagoeneko, TUVISAren lehengo 12. linean. Guztira 3 milioi erabiltzaile izateko potentziala du, eta Eusko Jaurlaritzaren eta Arabako Foru Aldundiaren finantzaketa izan du. Web-orri honetan aurki daiteke BEIri buruzko informazioa: www.bei.eus.


Letras de Berreziketaren zailtasunari buruz de Ruper Ordorika | euskal musika, música vasca\nBerreziketaren zailtasunari buruz (Ruper Ordorika)\nBerreziketaren zailtasunari buruz (Letras)\nMunduaren salbazioa hil ala bizikoa denean\nbarberoenera joaten dira.\nAbangoardiaren orpotik xoraturik joan gabe hala diote:\nez huake zerbeza bat gaizki etorriko orain.\nKausa zuzenearen alde borrokatu beharrean\nbiruela eta barizen kontra ari dira.\nUnerik larrienean hortxe doaz\nbuzoi edo ohe bila.\nHastekotan dela milurtekoa\nba heurak beren haurzapietara.\nIzan ere, dena pikutara joaten da gizonengatik.\nGizonekin ezin da inolako estaturik jaso.\nZorri saku bat asko da heuren aldean.\nIdiotak kontsumoan baino pentsatzen ez duzuenak.\nEz dagoela denak akatzerik, halegia.\nEzin egunero ibili gauzak esaten.\nEne! gizonik ez balego\norduan bai pagotxa.\nen 23/4/08, #59192\nGogoratzeko komentariorik ez dela behar abesti honetan. Hor dago dena idatzita. Hor dago dena esanda.


EUSKAL EMAKUMEZKO IDAZLEAK: SORTZAILE ETA ERAGILE.\nAzken eguneraketa: 31 Urtarrila 2020\nIrudia: Inaki BaztarrikaEuskal literaturaren historian zenbat emakumezko aritu den, nola eta non aztertzeko gida bat proposatzen du ikastaro honek. Testuetan eta paratestuetan arakatzeko bideak erakusten ditu. XXI. mendean badira, gutxienez, seiehun emakumezko idazten ari direnak, sortzaileak eta ikerleak bakarrik aztertuta.\nEgungo euskal letren sisteman emakumezkoek euskal literaturaren historian egindako ibilbideak eskatzen duen ikusgarritasunaz gain, sortzaile gisara zein eragin-eremutan diharduen sistematikoki aztertzeko bideak jorratu nahi ditu ikastaro honek.\nHorretarako hainbat kontzepturi buruzko eztabaidan eraginez : euskal (euskara, hizkuntza ardatz hartuta) emakumezkoen irakurtzeko eta idazteko moldeak, euskal sortzailearen ikuspegitik irudika-tzeko idazketa, eta idazketaren ondorengo prozesua aztertu.\nGuzti horretarako, marko teorikoari lehen hiru asteak eskainiko zaizkio, eta irakurketa-idazketan oinarritutako proposamenei azken bi asteak.\nNorentzat : Euskal literatura eta letrei buruz interesa duen ororentzat. Batez ere, idazle, euskal literaturarekin harremanetan dauden jardueretan ari direnak (liburuzain, literatura-jardueren antolatzaileak, sorkuntzarekin lotutako formakuntza behar dutenak, kultur-eragileak) emakumezkoen idazketarekin interesa dutenak.\nIrakaslea : Tere Irastortza Garmendia.\nMateriala : KULTURA SUSTATZEKO ZUZENDARITZAREN eskaeraz burututako txostena hartuko da oinarri. Eta hausnarketa eta osaketa prozesu bati ekiteko egokituko da.\nAntolatzailea: Bergarako Idazle Eskola\nNOIZ eta NON: Otsaileko bost larunbatak, goizeko 11:30etatik 13:00etara. UNED-Bergaran.\nMATRIKULA zabalik 2020ko urtarrilaren 31a arte ( eguerdiko 12:00etan)\nMATRIKULA: 60€. EIEko bazkideek: 30€\nIdazle Eskolako ikasle ohiek, eta Karmele Igartua Sorkuntza Bekako saridunek : Doan. Izena ematea derrigorrezkoa da.\nBergarako biztanleek Udalaren beka izango dute.\n7.Zenbakia artist : idazle Eskola Bisitak : 4100\n4.Zenbakia artist : idazle Eskola Bisitak : 3910\n6.Zenbakia artist : idazle Eskola Bisitak : 3901\n11.Zenbakia artist : idazle Eskola Bisitak : 3862\nI.Literarioa Gernikan artist : idazle Eskola Bisitak : 3851\n10.Zenbakia artist : idazle Eskola Bisitak : 3828\n5.Zenbakia artist : idazle Eskola Bisitak : 3763\nHerri Irratia artist : idazle Eskola Bisitak : 3754


Denboraldia "gogorra" izan den arren, "sentsazio onekin" bukatu dute - Arrasate - Goiena.eus\nDenboraldia "gogorra" izan den arren, "sentsazio onekin" bukatu dute\nEneko Azurmendi 2019-07-26 09:06\nEneko Carrascal eta Iñigo Uribarren, Mojategin, eguaztenean eginiko entrenamenduan.\nNola Eneko Carrascalek, hala Iñigo Uribarrenek, denboraldia "oso gogorra" egin zaiela onartu dute; lehenak bihar amaituko du denboraldia, Iruñean jokatuko duten Espainiako federazioen arteko txapelketan; Uribarrenek, berriz, oporretan du burua.\nPasa den asteburuan, Avilan aritu ziren Eneko Carrascal (1999) eta Iñigo Uribarren (1993) atleta arrasatearrak, estatu mailako meeting batean, eta irabazlea eta bigarren sailkatua izan ziren, hurrenez hurren, salto hirukoitzean. "Bero handia egiten zuen, eta gu altueran salto egitera ez gaude ohituta, baina ondo joan zen. Sentsazioak oso onak izan ziren, nahiz eta marka ez zen hain ona izan, 15,64 metro", azaldu du Carrasacalek.\nUribarrenek ere "oso sentsazio onekin" amaitu du Avilan, 15,37 metroko marka lortuta, eta hasi baino hobeto amaitu du denboraldia, berak azaldu moduan.\nAstebete lehenago, Euskadiko Txapelketa eduki zuten, Durangon, eta emaitza berak lortu zituzten: Carrascalek irabazi zuen eta Uribarren bigarren izan zen. Lehenak, gainera, marka pertsonala ondu zuen –15,82 metro–. "Egia esan, ez nuen espero hain salto ona egitea. Denboraldi hasiera txarra eduki nuen, teknikoki ez nituen zehazten mugimendu batzuk, eta orpoan lesio txiki bat eduki nuen. Horri buelta ematen joan naiz, pixkanaka, baina ez nuen espero halako saltorik egitea. Oso gustura atera nintzen handik", azpimarratu du bietan gazteenak.\nUribarren nahiko urrun ibili zen bere marka onenetatik –16,13 metroko marka dauka aire librean eta 16,17 metro pista estalian–, baina pixkanaka sentsazio onak berreskuratu dituela onartu du, eta hura ere pozik azaldu da egin duen denboraldi amaierarekin.\nIngeniaritza ikasten ari da Carrascal, eta, adierazi duenez, garai onean suertatu zitzaion pista estaliko denboraldia, azterketarik gabekoa, eta "txukun" ibili zen. Aire libreari dagokionez, "estres asko" eduki zuen unibertsitatean, eta entrenamenduak ez zituen behar bezala egin ahal izan. "Hasiera kaxkarra izan ostean, baina, atzetik aurrera egin dut eta maila onean ari naiz bukatzen denboraldia".\nUribarrenek aitortu du "oso luze" egin zaiola denboraldia. "Hiru errelebotara aritu naiz lanean Oñatin, eta Donostian entrenatzen. Beraz, astean bizpahiru alditan joan behar izaten nuen Donostiaraino, ondo deskantsatu gabe. Urte gogorra izan da, fisikoki nekatuta sentitu naizelako, baina emaitzarik onenak denboraldi amaiera honetan lortu ditut", dio.\nPsikologikoki ikasteko urtea\n2018an lesio grabe bat eduki zuen Uribarrenek, faszia plantarra ia apurtu egin baitzuen. "Irailean hasi nintzen entrenatzen eta sarri lesionatzen nintzen berriro. Izan ere, salto hirukoitza oso gogorra da oin-zolarentzako. Urte oso gogorra izan da niretzat, bai fisikoki eta baita mentalki ere. Gero, gainera, lana dela eta, gorputzak ez dit nik gura moduan funtzionatu. Hori ulertzea kostatu egin zait, eta nire buruari gehiegi exijitu diot. Momentu batzuetan, gaizki pasa dut psikologikoki, eta atletismoa uzteko zorian ere egon naiz. Hala ere, buelta eman diot, eta denboraldia txukun amaitu dut. Urte zaila izan da, baina pozik nago sentsazio onak berreskuratu ditudalako bukaera honetan", azpimarratu du.\nUrte "gogorra" izan da bientzat. Uribarrenentzat, lesioagatik; eta Carrascalentzat, ikasketengatik. "Psikologikoki asko ikasi dugu denboraldi honetan, eta baita modu egokian lehiatzen ere. Ikasteko urtea izan da biontzat", adierazi du Carrascalek.\nBihar, azken txapelketa\nEuskadiko Txapelketa irabazi ostean, Euskadiren ordezkari izango da Carrascal bihar, zapatia, Iruñean, Espainiako federazioen arteko txapelketan. "Ez dakit ze aurkari edukiko ditudan, baina ni nire marka hobetzera joango naiz. Azkeneko bi asteetan oso erregular mantendu naiz, eta aste honetan sentsazio onak izan ditut. Gai ikusten dut neure burua horretarako".\nDenboraldiko azken txapelketa izango da Carrascalentzat, eta abuztuan oporrak hartuko ditu. Uribarrenek, berriz, Avilan lehiatu ostean, bukatu du denboraldia, eta oporretan dago.\nAEBetako esperientzia, gazi-gozoa\nCarrascal AEBetan egon zen iaz. Lau urteko Ingeniaritza ikasketak han egitea zen asmoa, baina itzuli egin behar izan zuen. "Hango unibertsitateak arazo batzuk izan zituen nire ikasketekin, bekarekin ez zuelako bat egiten. Konturatu ziren ez zela bideragarria nik han jarraitzea. Beraz, itzuli egin behar izan nuen, eta aurten zerotik hasi behar izan naiz berriro unibertsitatean hemen", azaldu du. "Esperientzia moduan ondo egon zen, gauza berriak ikasi nituelako urtebete hartan, baina ez zen behar bezala irten. Hala ere, hemengoa baloratzen lagundu dit".\nAtletismoa herritarrei erakutsiz\nDatorren denboraldiari begira, "talde polita" izango dute Mojategin. "Alain Egia, Alex Agiriano eta Mikel Agirre gazteak ere gurekin izango dira, eta hain maila oneko talderik ez dugu sekula eduki. Guztion artean talde ona osatuko dugu, eta urte oso ona izan daiteke".\nBestalde, irailean Biterin egingo duten erakustaldia dela eta, herritarrei gerturatzeko deia egin diete. "Gura duguna da herritarrek ikustea egiten dugun lana. Hemen oso maila oneko atletak gaude, eta jende askok ez daki. Herritarrak ez badatoz hona, gu joango gara herrira, eta atletismoa ezagutaraziko dugu. Aniztasun handiko kirol bat da, aukera asko eskaintzen dituena: jauziak, jaurtiketak, abiadura, erresistentzia eta abar. Jendeak ez du ezagutzen, eta hemen daukagun estruktura eta baliabideak kontuan hartuta, aprobetxatzeko modukoa dela uste dugu. Beraz, atletismoari aukera bat emateko deia egiten diegu herritarrei".